Birinci ondan başlayaq ki, rəsmi məzənnələrin valyuta hərraclarının nəticələrinə görə müəyyənləşməsi düzgün deyil. Rəsmi məzənnələrin müəyyənləşməsi üçün müxtəlif metodlar var. Ən çox qəbul olunanı ölkənin banklararası birjalarında işgünü ərzində alınıb satılan valyuta həcminin orta dəyərinə görə.\nValyuta hərracları əsasən bazarda gərginliyi azaltmaq üçün mərkəzi bankların istifadə etdiyi açıq bazar alətlərindən biridir (Bəziləri hərracları üzən məzənnənin prinsiplərinə zidd kimi təqdim etsə də, əksər ölkələrdə bu tətbiq olunur). Məsələn, xarici valyuta bazarda kəskin artırsa mərkəzi banklar bazara valyuta satmaqla intervesiya (müdaxilə) edirlər. Adətən xarici təcrübədə mərkəzi banklar valyuta hərracı keçirəcəyini elan etdiyi anda artıq bazar iştirakçıları əllərindəki dolları satmağa çalışır. Çünki, mərkəzi bankın dollar satması məzənnəni aşağı sala bilər.\nBankların ehtiyacı belə çoxdursa banklar gərək vətəndaşdan da dolları yüksək qiymətlə alsınlar.\nAzərbaycanda isə hərraclar rəsmi məzənnələri artırmağa xidmət edir. Nəzəri olaraq arta bilər amma.. 23.01.2017 saat 11-ə olan bankların dollar alışının ortalamasını hesabladım. Banklarda dollar alışının orta qiyməti 1.8324 çıxdı. Bəs necə olur vətəndaşdan 1.8324-dən alan banklar hərracda dollara 1.8559-dən pul ödəyirlər? Məntiqlə hərracda 75 milyon dollar (bu rəqəm qeyri-rəsmidir, Mərkəzi Bank nə qədər dollar satıldığını açıqlamır) olduğu üçün daha az pul ödəmək istəsinlər. Bankların ehtiyacı belə çoxdursa banklar gərək vətəndaşdan da dolları yüksək qiymətlə alsınlar.\nHərracların keçiriləcək saatlarının elanı ictimaiyyəti həm də məlumatlandırmaqdır ki, Mərkəzi Bank müdaxilə edir və təşviş yaranmasın.\nDigər tərəfdən hərracların təşkili də ziddiyyətlidir. Mərkəzi Bank nə vaxt hərrac keçirəcəyini əvvəlcədən elan eləmir. Mərkəzi Bank məzənnə tənzimləməsinin bir aləti olaraq hərracların şərtlərini açıq bildirməlidir. Hərracların keçiriləcək saatlarının elanı ictimaiyyəti həm də məlumatlandırmaqdır ki, Mərkəzi Bank müdaxilə edir və təşviş yaranmasın. Depozit hərracları ilə bağlı məlumatlar isə bir gün əvvəldən Mərkəzi Bankın saytına yerləşdirilir. Həm də Mərkəzi Bank hansı bankın nə qədər dollar aldığını niyə açıqlamır? Ən son 2016-cı il Sentyabrın 29-da bir dəfə açıqlayıb.\nHəmçinin, bu hərraclar Bloomberg Terminal kimi beynəlxalq platformalarda niyə görsənmir? Dünən Bloomberg Terminalda manat, cəmi 10 dəqiqə sərbəst işləm görüb.\nBütün bunlar nəzərə alaraq mən bu hərracları qurama oyun adlandırıram.


GÜLTƏKİN HACIYEVA: "BEYNƏLXALQ BÖHRAN QRUPUNUN HESABATINDA QLOBAL DƏYİŞİKLİK EDİLƏCƏYİNƏ İNANMIRAM"\nGÜLTƏKİN HACIYEVA: "BEYNƏLXALQ BÖHRAN QRUPUNUN HESABATINDA QLOBAL DƏYİŞİKLİK EDİLƏCƏYİNƏ İNANMIRAM"\nErmənistan-Azərbaycan münaqişəsi 18 Avqust 2005 14:57 (UTC+04:00)\n"Beynəlxalq Böhran Qrupunun hesabatı mahiyyət etirabilə mövcud həqiqətdən çox uzaq idi və ona görə də mən sənədin tam obyektiv olacağına əmin deyiləm".\nBu fikirləri Trend ə açıqlamasında millət vəkili Gültəkin Hacıyeva bildirib. Qeyd edək ki, Beynəlxalq Böhran Qrupu Dağlıq Qarabağ münaqişəsinə dair iki hesabat hazırlayaraq sentyabr ayında yayacaq.\nAzərbaycan və Ermənistandakı vəziyyəti əks etdirən bu hesabatlara bir sıra tövsiyyələr də daxildir. Qeyd edək ki, Tbilisidə bu hesabıtın müzakirələrinə həsr olunmuş seminar keçirilmişdi.\nBeynəlxalq Qrupun ekspertləri ilə yanaşı, Azərbaycan və Ermənistandan olan nümayəndələrin iştirakı ilə keçən qapalı tədbirdə hesabatın mahiyyəti, təfərrüatı barədə ilkin fikirlər məlum olmuşdu.\nHəmin seminara Azərbaycandan ekspert qismində qatılan Gültəkin Hacıyeva Dağlıq Qarabağla bağlı qeyri-obyektiv yanaşmanın nümayiş etdirildiyini deyib.\nOnun sözlərinə görə, münaqişəyə qeyri-obyektiv münasibət göstərilməsi və onun həllinə beynəlxalq hüquq və normalar çərçivəsində yanaşılmaması Azərbaycan tərəfinin narazılığı və narahatlığına səbəb olub.\nOna görə də millət vəkili sentyabrda açıqlanacaq hesabatla bağlı yenə də əvvəlki fikrində qaldığını deyib: "Əlbəttə hesabat hələ açıqlanmamış qabaqcadan onun barəsində dəqiq fiikr söyləmək olmaz. Amma mən düşünmürəm ki, o sənəddə qlobal dəyişikliklər edilib.\nÇox güman ki, texniki xarakterli dəyişikliklər, əlavələr olunub. Tbilisi seminarından sonra aradan keçən vaxt ərzində Beynəlxalq Böhran Qrupunun Qarabağla bağlı vəziyyəti dərindən araşdırıb, münaqişə ilə bağlı obyektiv, qərəzsiz mövqeyə gəlmələri də mümkündür.\nAmma bura qədərki reallığı nəzərə alaraq şəxsən mən Azərbaycanın xeyrinə, yəni beynəlxalq hüquqa uyğun ciddi dəyişiklik olacağına inanmıram"-deyə G.Hacıyeva bildirib.\nMillət vəkili qeyd edib ki, sentyabrda açıqlanacaq hesabatla bağlı Azərbaycan hökumətinin hansı reaksiya verəcəyi barədə məlumatı və ehtimalı olmasa da, o, öz adından qeyri-obyektivliyə etirazını bildirəcək.\nQeyd edək ki, Beynəlxalq Böhran qrupunun vitse-prezidenti Alen Deletroz sentyabrın 8-9-da Bakıya gələcək.\nOnun Azərbaycan hökumətinə qurumun hazırladığı hesabatı və 20-dək tövsiyyəni təqdim edəcəyi gözlənilir. Xatırladaq ki, Beynəlxalq Böhran Qrupu dünyada mövcud və potensial münaqişə ocaqlarını öyrənir və hər ay ayrı-ayrı konfliktlərin həlli barədə öz proqnozlarını verir.


Azad sahibkarlıq və azad rəqabət: Azərbaycanda sahibkarlar nəyin dəyişməsini istəyirlər? - MÜSAHİBƏ\n09:15 11 Sentyabr 2021\nLiberal iqtisadiyyat, azad sahibkarlıq və azad rəqabətin üzərində qurulur. Bunlar yoxdursa, sözün həqiqi mənasında səmərəli fəaliyyət göstərən və xalqın tələblərinə həssas olan bazar iqtisadiyyat haqqında danışmaq çətindir.Təbii ki, azad sahibkarlığın inkişafı baxımından liberal iqtisadiyyat böyük əhəmiyyat daşıyır.\nAzərbaycanda azad sahibkarlığın inkişafı və bu yolda olan çətinliklər barədə Metbuat.az Azərbaycan Respublikasının keçmiş millət vəkili, iqtisad elmləri doktoru Nazim Bəydəmirli ilə müzakirə aparıb. Həmin müsahibəni təqdim edirik:\n- Nazim bəy, ilk öncə liberal bazar iqtisadiyyatı barədə danışaq. Sahibkarlığın inkişafı baxımından liberal iqtisadiyyat nə qədər əhəmiyyət daşıyır?\n“Liberal iqtisadiyyat - xüsusi mülkiyyətin iqtisadiyyatda payının çox olması və üstün mövqe tutması, qanunvericiliyin sahibkarlığı müəyyən dövlət qurumları tərəfindən ola biləcək təsirlərdən qoruması, dövlət tənzimlənməsinin məhdud xarakter daşıması və əsasən makroiqtisadi prosesləri əhatə etməsi, rəqabət mühitinin olması və s. liberal bazar iqtisadiyyatının əsas elementləridir. Keçən əsrdə, daha dəqiqi 1930-cu ildə ABŞ tərəfindən qəbul edilmiş kriteriyalar:\n- Valyutaların sərbəst konvertasiyası;\n- İşçilərlə şirkət rəhbərliyi arasında danışıqlar yolu ilə əmək haqqının müəyyən edilməsi imkanı;\n- Xarici investisiyalara çıxış;\n- İstehsal vasitələrinə dövlət nəzarətinin payı;\n- Resur bölgüsünə və qiymətlərə hökumətin təsir səviyyəsi və s. bu günə qədər də liberal bazar iqtisadiyyatının olub-olmamasını müəyyən edən əsas faktorlardır.\nBu prinsiplərlə xarakterizə olunan təsərrüfat sistemi ÜTT tərəfindən də liberal bazar iqtisadiyyatı kimi qəbul edilir. Bu əsasla bazar iqtisadiyyatının liberal modelinin əsas elementləri dövlətin iqtisadiyyata müdaxiləsinin minimuma endirilməsi şəraitində azad sahibkarlığa, tələb-təklif əsasında formalaşan azad rəqabətə geniş meydan verilməsidir. Burada əsas məsələ dövlətin daha doğrusu, hökümətin iqtisadi proseslərə müdaxilə etməməsidir. Belə olan halda həm satıcılar həm alıcılar, həm də xidmət göstərənlər iqtisadi proseslər zamanı, sövdələşmə yolu ilə qiymətləri müəyyən edirlər və adətən belə münasibətlər sistemində yaşayan insanlar-istehlakçılar qiymət artımından şikayətlənmirlər. Liberal bazar dəyərlərinə keçid sovet höküməti zamanında planlı iqtisadiyyat adı altında məcburi tarifləri müəyyən edilən, şəxsi təşəbbüskarlıq qadağan olunan və özəl mülkiyyəti inkar edən doqmaların ləğv olunmasından sonra baş verdi. Göründüyü kimi bazar iqtisadiyyatının əsas atributlarından biri həm də mülkiyyət hüququnun toxunulmazlığıdır, bu xüsusiyyət sahibkarları stimullaşdırırlar ki, onlar daha çox gəlir əldə etmək üçün daha səmərəli çalışsınlar, nəticədə rəqabət güclənir, qiymətlər optimallaşır. Təbii ki, liberal bazar iqtisadiyyatı şəraitində dövlətin iqtisadiyyatı tənzimləmə siyasətinin mahiyyətində həm də bütün bazar iştirakçılarının bərabərliyin təmin edilməsi, eyni zamanda iqtisadiyyata təsir mexanizmini qanunun aliliyini təmin etməklə həyata keçirmək istəyi dayanmalıdır.”\n- Belə ölkələrə misal olaraq SSRİ-ni və ABŞ-ı göstərmək olarmı? Nəticədə SSRİ planlı iqtisadiyyat yürütdüyü üçün, böyük maliyyə problemləri səbəbindən dağıldı, ABŞ isə əksinə..\n“ Əlbəttə, 20-ci əsrdə ən böyük iqtisadiyyatlara sahib olan, həm də fərqli iqtisadi sistemlərdə olan ölkələr bir-biri ilə rəqabət aparırdılar. Məlum oldu ki, rəqabət prosesi zamanı bazar iqtisadiyyatı daha yaxşı məhsul və xidmət verməyə qadirdi, nəinki planlı iqtisadiyyat çərçivəsində. Ona görə də planlı iqtisadiyyat yürüdən SSRİ ABŞ və partnyorlarına iqtisadi inkişaf templərinə görə uduzdu və nəticədə bütövlükdə sosializm bloku süqut etdi. Bazar iqtisadiyyatında rəqabət mühiti daha yaxşı məhsul istehsal etməyə şərait yaradır, bazarın “görünməz əli” iqtisadi prosesləri idarə edir və bu baxımdan planlı iqtisadiyyatla liberal bazar iqtisadiyyatı müqayisə olunmaz dərəcədə bir birindən fərqlidirlər”.\n- Nazim bəy, bir qədər də ölkədə sahibkarlığın inkişafından danışaq. Necə düşünürsünüz, Azərbaycanda sahibkarlıq inkişaf edirmi? Azərbaycanda sahibkarların əsas problemləri və həlli yolları barədə nə deyə bilərsiniz?\n“Azərbaycanda sahibkarlıq təbii ki, əvvəlki illərə nisbətən daha yaxşı inkişaf etmək imkanları qazanıb, amma sahibkarlıq o yerdə daha yaxşı inkişaf edir ki, burada məmur sahibkarlığı olmur və dövlətin iqtisadi proseslərə müdaxiləsi yoxdur. Azərbaycanda biz eşidirik ki, statistikaya görə ÜDM-in 85% özəl sektorda yaradılır, ancaq onun strukturuna baxdıqda görürük ki, özəl sektora aid edilən məhsullar birbaşa neft-qaz sektorunda çalışan beynəlxalq korporasiyalar tərəfindən istehsal olunmuş, daha doğrusu çıxarılmış karbohidrogen ehtiyyatlarıdır ki, hökumət qurumları onu özəl sektora aid edirlər. Belə yanlış aparılan statistika fonunda hər kəsə məlumdur ki, Azərbaycanda sahibkarlığın inkişaf etdirilməsi hələ də gözlənilən nəticəni vermir, bazar və marketlərdə gündəlik istehlak mallarının 70-80% xaricdə istehsal olunmuş məhsullardır. Çünki əsas problem olaraq qalan və bazar iqtisadiyyatının düşməni olan inhisarçılıq mövcuddur. Hətta bundan əlavə daha da təhlükəlisi büdcə vəsaitləri hesabına dövlət qurumlar öz yanlarında MMC-lər yaradaraq sahibkarlıq fəaliyyəti ilə məşğul olmalarıdır ki, 2014-cü ildən bu proseslər daha da sürətlənib. Həmçinin Azərbaycan sahibkarlarının əsas problemlərindən biri maliyyə çatışmazlığıdır. Sahibkarları narahat edən məsələlərdən biridə də odur ki, alternativ mənbələr yoxdur, xarici bankların Azərbaycan bazarına çıxışında olan əngəllər də bu problemlərə daxildir, bu da öz növbəsində rəqabət mühitinə ciddi mənada mənfi təsir edir. Ümumiyyətlə hazırda sahibkarların əsas problemləri iqtisadi proseslərdə iştirak edən hüquqi və fiziki şəxslərin eyni hüquq və vəzifəyə malik olmaması və bazara çıxışını məhdud olması, real sahibkarlıq subyektlərinin ucuz maliyyə resurslarına çıxışının mümkünsüzlüyü, monopoliya səbəbindən və dövlət orqanlarının iqtisadiyyata müdaxiləsi nəticəsində liberal bazar dəyərlərinin oturuşmamasıdır. Bütün bunlar Azərbaycan iqtisadiyyatını rəqabətlilikdən saxlayır və nəticə etibarilə biz vergilərin strukturuna baxdıqda görürük ki, ölkədə fiziki şəxslərin gəlirləri yenə də arzuolunan səviyyədə deyil. Bunu ona görə deyirəm ki, ölkələrin zənginliyi heç də onun təbii ehtiyyatları ilə, valyuta rezervləri ilə ölçülmür, ölkənin zənginliyi vətəndaşların adambaşına düşən ÜDM məbləğləri ilə, onların maaşlarının səviyyəsi ilə və şəxslərin ödədikləri vergilərin məbləğləri ilə ölçülür. Eyni zamanda iqtisadi inkişafın əsas meyarı ola əlavə dəyərin yaradılmasından toplanan vergi də çox deyil. Son beş - altı ilin əlavə dəyər vergisi strukturuna baxdıqda görürük ki, idxaldan toplanan əlavə dəyər vergisi ən azı da 2.5 beş dəfə artmışdır, ölkədə istehsal olunan məhsul və xidmətlərdən toplanan əlavə dəyər vergisi isə on faiz azalmışdır. Bu o deməkdir ki, hökumət nə qədər inkişafdan danışsa da bu bazarlarda, marketlərdə görünmür, Azərbaycan vətəndaşları daha çox xarici istehsalçılardan və idxaldan asılı vəziyyətə düşüb”.\n- Dövlət azad sahibkarlığın inkişafına necə stimul verə bilər?\n“Təbii ki, bütün bunların qarşısının alınması üçün hökümət müxtəlif islahatlar aparmalıdır. Azərbaycan Nazirlər Kabineti dinamik hala gətirilməlidir, bunun üçün onun strukturu ciddi şəkildə azaldılmalıdır, dövlət öz idarəetmə xərclərini, həmçinin bürokratik əngəlləri azaltmaq üçün təqribən 40-a yaxın mərkəzi icra hakimiyyəti funksiyasını yerinə yetirə nazirliklər, komitələr, xidmətlər agentlikləri və dövlət şirkətlərinin bir-birini təkrar edən, oxşar funksionallığı olanları birləşdirməlidir. Bunun üçün yaxın qonşumuz Gürcüstanın keçdiyi təcrübəyə baxmaq lazımdır. Gürcüstanın Nazirlər kabinetində 1 baş nazir və 11 nazir olmaqla, o nazirlərin içindən 2 nəfər ictimai əsaslarla, bir il müddətinə baş nazir müavinləri seçilməklə fəaliyyət göstərir. Məhz onlar, ölkənin inkişaf prioritetlərinə uyğun dövlət orqanlarının koordinasiyası üçün baş nazir tərəfindən təyin edilir və Nazirlər kabineti kollegial olar məsuliyyət daşıyırlar. Bizdə isə heç nəyə cavab verməyən, məsuliyyət daşımayan, ancaq səlahiyyətləri çox olan baş nazir və şoxlu sayda müavinləri, digər nazir və komitə sədrləri, ağentlik və xidmət rəhbərləri olaraq dünyada bəlkə də ən böyük saya məxsus olan Nazirlər Kabineti var. Özü çox böyük olmaqla, ortada işi olmayan, fəaliyyəti ilə sahibkarlığa monopoliya yaradaraq, inkişafına mane olan “məmur ordusu”, onların yaratdığı “məmur sahibkarlığı” var. Belə şəraitdə isə ancaq dövlət resurslarını şəxsi resursları kimi istifadə edən korrupsionerlər və yaltaqlar yetişdirilə bilər”.


Sabirabadda 20 yaşlı ana niyə intihar edib? - Anası boşanmasına icazə verməyib... » Istintaq.Az\nSabirabadda 20 yaşlı ana niyə intihar edib? - Anası boşanmasına icazə verməyib...\nSabirabad rayonunda 20 yaşlı qadın intihar edib.\nHadisə aprelin 24-də axşam saatlarında qeydə alınıb. Rayonun Cavad kənd sakini 2001-ci il təvəllüdlü Zeynalova Səmayə Xalid qızı özünü yaşadığı evin həyətindəki nar ağacından asıb.\nAmma ailənin yaxınları iddia edir ki, nar ağacı elastik olduğu üçün oradan kiminsə özünü asması inandırıcı deyil. Onların sözlərinə görə, qızlarını yerdə uzanıqlı vəziyyətdə tapıblar.\nMəlumata görə, üç il öncə ailə həyatı quran Səmayə Zeynalovanın 1 yaş 6 aylıq oğlu var. İddiaya görə, qız ailəli olduğu dövrdə valideyinlərinə həyat yoldaşı, qayınatası və qayınanasının ona mənəvi, psixoloji işgəncə verdiklərindən və onu bezdirib intihar həddinə çatdırdıqlarından dəfələrlə şikayət edərək boşanmaq istədiyini bildirib. Qızın atası boşanmaya razılıq versə də, anası buna etiraz edərək ailəsini dağıtmamasını tapşırıb.\nSabirabad rayon prokurorluğundan "Qafqazinfo”ya bildirilib ki, faktla bağlı Cinayət Məcəlləsinin 125-ci (qəsdən adam öldürmə) maddəsi ilə cinayət işi başlanılıb: "İstintaq davam etdirilir. İddialarla bağlı heç bir açıqlama verə bilmərik”.\n13 26.04.21 12:12


Mingəçevir Şəhər Mərkəzi Xəstəxanasındakı dəyişikliklər tibbi xidmətin keyfiyyətini artırıb - AZƏRTAC – Azərbaycan Dövlət İnformasiya Agentliyi\nMingəçevir, 20 aprel, Şahnəzər Bəşirov, AZƏRTAC\nİcbari tibbi sığortanın tətbiqi çərçivəsində Mingəçevir Şəhər Mərkəzi Xəstəxanasının tibbi təchizatı yaxşılaşdırılıb, 24 saat fəaliyyət göstərən diaqnostik laboratoriyalar müasir tələblərə uyğun qurulub. Burada quraşdırılan müasir tibbi avadanlıqlar qanın nəinki ümumi və biokimyəvi, artıq hormonal analizlərini də həyata keçirməyə imkan verir.\nAZƏRTAC xəbər verir ki, xəstəxanada tibbi xidmətin keyfiyyətinin artırılması ilə yanaşı, xəstələrin rahatlığı da düşünülüb. Belə ki, laboratoriyada xüsusi çoxfunksiyalı kreslolar qoyulub. Həmin kreslolar qanalma zamanı xəstənin arterial təzyiqi düşərsə, ona uyğun vəziyyət alır. Laborator müayinələrin aparılması tamamilə avtomatlaşdırılıb. Laborator müayinələrin kağız üzərində aktivləşdirilməsinə son qoyulub.\nMingəçevir Şəhər Mərkəzi Xəstəxanası publik hüquqi şəxsin direktoru Könül Ələkbərov AZƏRTAC-a bildirib ki, xəstəxanaya LOR kombayn, laporoskopik əməliyyat üçün dəst, 4D ultrasəs müayinə aparatı, “Hamilton” süni ventelyatorlar, portativ süni tənəffüs aparatı, monitorlar, sterilizator və paketləmə aparatı, MQ aparatı, neonatologiya üçün küvezlər, “Beckman” markalı laborator analizatorlar, avtomatlaşdırılmış ginekoloji, proktoloji stolların alınması tibbi xidmətin keyfiyyətinin artırılmasına səbəb olub.\nMərkəzi xəstəxanada təcili yardım da daxil olmaqla, bir sıra şöbələrdə struktur dəyişikliyi aparılıb. Cərrahi profilə aid olan və ayrı-ayrı korpuslarda yerləşən urologiya, proktologiya, lor, onkologiya, uşaq cərrahiyəsi, ümumi cərrahiyə, oftalmologiya Cərrahiyə şöbəsi adı altında birləşdirilib. Həmin şöbə üçün 100 çarpayılıq bölmə yaradılıb.\nKönül Ələkbərov onu da qeyd edib ki, doğum şöbəsində aparılan dəyişiklər vaxtından əvvəl doğulan ağır vəziyyətdə olan uşaqlara intensiv terapiyanın aparılması uçun tam şərait yaradır. Belə ki, burada süni tənəffüs aparatı, küvəz quraşdırılıb. Anadangəlmə sarılıqla doğulanlara təxirəsalınmaz yardım kimi fototerapiya cihazı yerləşdirilib. 60 çarpayılıq terapiya şöbəsində isə pərakəndə şəkildə yerləşmiş kardiologiya, nefrologiya, terapiya və nevrologiya bölmələri birləşdirilib. Doğum şöbəsi B korpusundan C korpusuna keçirilib. Həmin bölmədəki əməliyyatxananın yanında intensiv nəzarət bloku yaradılıb.\nQeyd edək ki, aparılan dəyişiklik mövcud çarpayılardan daha səmərəli istifadə etməyə imkan yaradır və göstərilən tibbi xidmətin keyfiyyətini artırır. Nəticədə xəstəxana keçənilki göstəricilərindən 2 dəfə artıq xəstə qəbulu və müayinəsi həyata keçirir. Mingəçevir şəhərində Təcili Təxirəsalınmaz Tibbi Yardım (TTTY) xidmətinin səmərəliliyini artırmaq, xəstələri mümkün qədər operativ və keyfiyyətli tibbi xidmətlə təmin etmək məqsədilə Mingəçevir Şəhər Mərkəzi Xəstəxanası nəzdində TTTY şöbəsi qurulub və qabaqcıl ölkələrdə təcili və təxirəsalınmaz tibbi yardımın təşkilində geniş istifadə olunan “çeşidləmə” (“triaj”) sisteminin tətbiqinə başlanılıb.\nYeni tipli TTTY xidməti xəstənin ambulans üçün çağırışından başlamış onun tibbi xidmətin digər səviyyəsinə (İSX, ambulator və ya stasionar tibbi xidmət), yaxud evə göndərişinə qədər olan mərhələləri əhatə edir. Ambulans çağırışı zamanı xəstənin vəziyyəti qiymətləndirilir, ilkin tibbi yardım üçün məsləhətlər verilir və xəstənin ehtiyaclarına uyğun olaraq həkim briqadası göndərilir. Xəstə ambulansla xəstəxanaya gətirildikdə və ya fərdi qaydada özü müraciət etdikdə TTTY şöbəsinə qəbul zamanı xəstənin vəziyyəti qiymətləndirilir və onun statusu “təxirəsalınmaz”, “təcili” və ya “təcili olmayan” hallar üzrə müəyyən edilir. İlkin tibbi müdaxiləyə daha çox ehtiyacı olan xəstələrə dərhal tibbi xidmət göstərilir. İlkin tibbi xidmətdən sonra xəstələr əlavə müayinə və müalicəyə ehtiyac olduqda tibbi xidmətin digər səviyyələrinə yönləndirilir, hər hansı bir tibbi xidmətə ehtiyac olmadıqda isə evə buraxılır. Şöbədə ilkin cərrahi, ilkin travmatoloji, pediatrik və reanimasiya xidmətlərinin həyata keçirilməsi üçün şərait mövcuddur.\nAZERTAG.AZ :Mingəçevir Şəhər Mərkəzi Xəstəxanasındakı dəyişikliklər tibbi xidmətin keyfiyyətini artırıb


ABŞ geri addım atdı: 90 gün müddətində...\n21 May 2019 10:46\nABŞ Ticarət Nazirliyi qara siyahıya saldığı Çinin “Huawei” şirkətinə tətbiq olunan məhdudiyyətlərin bəzilərinin 90 gün müddətinə təxirə salındığını açıqlayıb.\nPublika.az xəbər verir ki, “Huawei” bu müddət ərzində dünya miqyasında əməliyyatlarının axsamaması üçün ABŞ-da istehsal olunan bəzi məhsulları, şəbəkə xidməti və mobil telefonların yenilənməsi üçün lazımi vasitələri ala biləcək.\nABŞ beləliklə, “Huawei” texnologiyasına istinad edən bəzi məhsulların və xidmət sektorlarının zəifləməsinin qarşısını almağı hədəfləyir. Lakin şirkət bu müddət ərzində yeni məhsulların istehsalı üçün ABŞ istehsalı parçalardan ala bilməyəcək.\nMütəxəssislər isə 90 gün ərzində qüvvədə olan qərarın internet, kompüter və mobil telefonların sistemlərinin çöküş yaşamaması üçün qəbul edildiyini bildirir.\nQeyd edək ki, ABŞ prezidenti Donald Tramp aralarında “Huawei”nin də olduğu 70-ə qədər şirkəti qara siyahıya salmışdı. “Google”, “Intel”, “Broadcom”, “Qualcomm” kimi texnologiya şirkətləri “Huawei” ilə əməkdaşlıqlarını ləğv edəcəklərini açıqlamışdı.


Azərbaycan Dövlət Neft Şirkəti 2007-ci ilin yanvarında neft məhsullarının ixracını elan edib\nEnergetika 2 Fevral 2007 10:57 (UTC+04:00)\nAzərbaycan Dövlət Neft Şirkətinin (ADNŞ) marketinq və iqtisadiyyat əməliyyatları idarəsi Azərbaycanın neft emalı zavodlarından 2007-ci ilin yanvarında 141 min 131 ton neft məhsulu ixrac edib. Bu barədə cümə axşamı günü ADNŞ-dən məlumat verilib.\n2007-ci ilin yanvarında ümumi ixracatın böyük həcmi dizel yanacağının payına düşüb - 118,52 min ton. Yanvarda həmçinin 2 min 180 ton avtomobil benzini, 19 min 845 ton aviasiya kerosini, 59 min ton sürtkü yağı ixrac olunub. Mazut, bitum və nafta idxal olunmayıb.\nYanvarda ən bahalı neft məhsulu aviasiya kerosini olub - 1 tonu 541,88 dollar. Avtobenzinin dəyəri yanvarda 482,08 dollar, dizel yanacağının 482,72 dollar, mazut 229,28 dollar təşkil edib. 2006-cı ildə ixrac olunmuş neft məhsullarının həcmi 2 milyon 925,7 min ton təşkil edib.\nADNŞ-nin neft məhsullarının ixracının ümumi cədvəli:\nYanvar - 07 min ton\nYanvar-yanvar - 07 min ton


Tibb Ürəktutması: risk amilləri, simptomlar\nÜrəktutması: risk amilləri, simptomlar\nTibb dilində desək – ürəktutması ürək əzələsinin bir hissəsinin lazımı qədər qanla təmin olunmaması nəticəsində ölməsi anlamına gəlir.\n31.03.2021 | 727\nTez-tez onu infarkt və ya koronar tromboz adlandırırlar. Qayda olaraq, həkimlər qeyd edir ki, ürəktutması düz qidalanmayan, az hərəkət edən və streslə mübarizə apara bilməyən insanlarda baş verir.\nÜrəktutması ürək əzələsini qanla qidanlandıran damarlardan birinin tormbla tıxanması nəticəsində baş verir. Tromb kifayət qədər böyü olduqda bütün ürəyi qan təminatından məhrum edə bilər. Bundan əlavə, ürəktutmasına səbəb miokardı – ürək əzələsini qidalandıran arteriyanın spazmı səbəb ola bilər. Adətən bu spazm stress nəticəsində baş verir.\nÜrəktutması baxımından başlıca risk amili yaş həddi sayılır. Adətən infarkt 45 yaşdan yuxarı kişilərdə və 55 yaşdan yuxarı qadınlarda müşhaidə olunur.\nStenokardiya tutması (ürək əzələsinin qidalanma çatışmazlığı). Tez-tez infarktı stenokardiya ilə səhv salırlar, çünki onların bənzər simptomları var: sinədə ağrı, təngənəfəslik hər iki halda müşahidə edilir. Lakin stenokardiyanın simptomları xüsusi preparatların qəbulu vasitəsi ilə 15-30 dəqiqəyə yox olur, infarkt zamanı isə bunun təsiri olmur.\nQanda yüksək xolesterin səviyyəsi və ya ateroskleroz. Bu zaman trombların yaranması və damarlarda qanın axışının dayanması riskləri yüksək olur.\nFiziki fəallığın olmaması\n“Sakit infarkt” nə deməkdir?\n75 yaşdan yuxarı olan və diabetdən əziyyət çəkən insanlarda “sakit infarkt” baş ver bilər. Bu zaman insan sinə nahiyyəsində ağrı hiss etməyə bilər. Bu infarktlardan hər beşindən biri diaqnoz edilmir. “Sakit infarkt” yaşamış insanların ürək əzələsinin sıradan çıxması inkişaf edir, çünki o müəyyən edilmir və müalicə olunmur.\nDöş qəfəsində diskomfort hiss, sancılı ağrılar\nBoz çalarlı solğun dəri\nQorxu və dəhşət hissi\nÜzdə soyuq tər\nÜrəktutması keçirən insan ilk növbədə sinəsində ağrı hiss edir. Bundan sonra diskmofort hiss boyuna, üzə, əllərə, bəzən isə bel və qarın tərəfə yayılır. Adətən, insan bədənin vəziyyətini dəyişdikdə və ya uzandıqda özünü daha yaxşı hiss edir. Ağrı bir neçə dəqiqədən bir neçə saatadək davam edə bilər.\nÜrəktutması zamanı nə etmək lazımdır\nÖzünüzü ürək xəstəsi saymasanız belə həmişə əliniz altınızda ürək dərmanları saxlayın. Yeri gəlmişkən, üzərində həmişə nitroqliseron və ya valokardin daşıyan ürək çatışmazlığı olan insan, özünü sağlam hiss edən şəxslərdən daha şanslıdır.\nBunu yadda saxlayın: ürək dərmanları həmişə əlinizin altında olmalıdır! Sizə lazım olmasa da kiməsə lazım ola bilər.\nHəmişə yanınızda telefon olmalıdır. Ola bilsin ki vəziyyətiniz pisləşdikdə ondan istifadə edə bilməyəcəksiniz. Lakin vaxtında çağrılan həkim həyatınızı xilas edə bilər.\nAğır stres yaşadıqda dərindən nəfəs alın (ürəktutması əlamətləri olmadıqda belə). Sükan arxasına oturmayın. Sakitləşdirici preparatlar qəbul edin.


Namiq- Roza qalmaqalı böyüyür » XalqInfo.az Xəbər Portalı\nDİN-dən Bakıda ögey ananın azyaşlılara işgəncə verməsi məsələsinə - Rəsmi reaksiya\n09.12.19 13:37 | DİN-dən Bakıda ögey ananın azyaşlılara işgəncə verməsi məsələsinə -\nXalqinfo.az Xəbər Portalı » Şou » Namiq- Roza qalmaqalı böyüyür\nNamiq- Roza qalmaqalı böyüyür\n29 oktyabr 2018 10:00 Baxış: 68 Şərh: 0 Çap\n“Roza Zərgərli özü də gözəl bilir ki, bunu gündəmə gəlmək üçün edib. Mən efirə çıxmaq üçün heç bir şərt qoymamışam. Sadəcə olaraq gəlməmişəm və səbəbini demişəm ki, bir çox aparıcılar məni efirə çağırırlar, əgər ora çıxsam, digərləri inciyəcək”.\nXalqinfo.az xəbər verir ki, bu sözləri meyxana ifaçısı Namiq Qaraçuxurlu “ATV maqazin onlarla” proqramına açıqlamasında bildirib.\nQaraçuxurlu müğənni Roza Zərgərlinin onun haqqında səsləndirdiyi fikirlərə cavab verib. Namiq Rozanın aparıcılıq etdiyi proqrama çıxmaq üçün heç bir şərt qoymadığını qeyd edib:\n“Təsəvvür edin, proqramdan əvvəl aramızda baş tutan söhbətdən sonra Roza Zərgərli “İki gündür sənlə danışmaq istəyirəm. Əvvəl söhbətimiz alınsaydı, onları yox, tək səni çağırardım” deyib. Demək ki, iki gün əvvəl mən şərt qoysaydım, tək qatılmaq istədiyimi desəydim o, razılşacaqdı. Amma efirə çıxıb deyir ki, mən şərtlə işləmirəm. Münasibətə xələl gətirmək olmaz. Burda bir məntiq var- gündəm! Başqa bir şey görmürəm”.\n“İslamın hərəkətlərini kişiyə yaraşdırmıram” - “Maqazin Klubu”\n“Aygün xəyanəti hələ də həzm etməyib...” -\n“Məktəbin ən tərbiyəsiz sinifi biz olmuşuq” -İqbal Ağazadə


BİR QRUP RABİTƏÇİ NAZİRDƏN PREZİDENTƏ ŞİKAYƏT ETDİ – ““BTR” MMC-nin rəhbərliyi bizə yeni sürpriz hazırladı…” | AzPolitika – onlayn siyasi-ictimai qəzet\nBİR QRUP RABİTƏÇİ NAZİRDƏN PREZİDENTƏ ŞİKAYƏT ETDİ - ““BTR” MMC-nin rəhbərliyi bizə yeni sürpriz hazırladı…”\nDərc olunub: 03/09/2018 - 17:20\nXətai Telefon Qovşağında işdən azad edilən təcrübəli rabitəçilərin əvəzinə kimlər işə götürülür?\nTəcrübəli və savadlı kadrların naşı və mütəxəssis olmayan birilərilə əvəz olunması halları bir çox qurumlar kimi, Rabitə, Nəqliyyat və İnformasiya Texnologiyaları Nazirliyində də müşahidə olunmaqdadır.\nPrezident İlham Əliyevə, I vitse-prezident Mehriban xanım Əliyevaya müraciət edən, şikayətlərinin bir nüsxəsini də “AzPolitika”ya göndərən “Bakı Telefon Rabitəsi” MMC-nin Xətai Telefon Qovşağının işçiləri bildirirlər ki, müəssisənin rəhbərliyi 15 ildən 40 ilədək iş stajı ölan mütəxəssisləri “öz ərizəsilə” işdən azad olunmağa vadar edir.\nBu yolla yüzdən artıq işçini azad edən rəhbərlik öz xoşu ilə işindən ayrılmayan və müqavimət göstərənləri də ixtisar və digər bəhanələrlə işsiz qoymağa çalışır: “BTR” MMC-nin rəhbərliyi yeddi ay fikirləşdikdən sonra bizə yeni sürpriz hazırladı, hər birimizə ixtisara düşmək haqqında bildiriş göndərərək, 2 ay vaxt verdi. Rəhbərlik bu ixtisarı yeni strukturun təsdiqi ilə əlaqələndirir. Biz isə istəyirik ki, həmin strukturla tanış olaq və bizi də yeni strukturda olan şöbələrə yerləşdirsinlər”.\nMüxtəlif yüksək instansiyalara müraciət etməkdən yorulduqlarını bildirən şikayətçilər, nə “Bakı Telefon Rabitəsi” MMC-nin rəhbərliyi, nə də nazir Ramin Quluzadənin onları qəbul etmədiklərini söyləyirlər: “Bundan öncə “109” Məlumat Sorgu xidmətinin 46 xanım işçisi, 2018-ci ilin yanvar ayında isə qovşağın 120 əməkdaşı təzyiq altında ərizə yazaraq işdən azad olunublar. Halbuki, müəssisədə ad dəyişikliyi olduqda, müvafiq qanunvericiliyə görə, müqavilə, müəyyən şərtləri dəyişdirilərək, qüvvədə qalmalı idi”.\nİşsiz qalmaq təhlükəsilə üz-üzə olan rabitəçilər deyirlər ki, onlara təzyiq göstərən rəhbərlik, əvəzində təcrübəsiz və hətta ali savadı olmayan şəxsləri məmnuniyyətlə işə götürməkdədir. MMC və nazirlik rəhbərliyini Azərbaycan Respublikasi Konstitusiyasına, Əmək Məcəlləsinə hörmətsiz yanaşmaqda günahlandıran şikayətçilər ölkə başçısına və birinci vitse-prezidentə müraciət etməyə məcbur qaldıqlarını vurğulayırlar.\nOnu da qeyd edək ki, Xətai və digər rayonların telefon qovşaqlarının haqları tapdanan işçiləri bundan öncə də mətbuat vasitəsilə düşdükləri durumu ictimaiyyətə çatdırıblar. Rabitəçilər ümid edirlər ki, budəfəki müraciətləri ölkə rəhbərliyi tərəfindən eşidiləcək və onların adi əmək hüquqları bərpa olunacaq.\nQeyd edək ki, müraciət aşağıdakı rabitəçilər tərəfindən göndərilib:\nSüleymanova S.A – 2005-ci ildən mühəndis vəzifəsində işləyir;\nSəfərova Ş.İ – 1998-ci ildən mütəxəssis vəzifəsində işləyir;\nMəmmədova A. A. – 2010-cu ildən mütəxəssis vəzifəsində işləyir;\nBunyadova K.N. -1998-ci ildən mütəxəssis vəzifəsində işləyir;\nYarəhmədova R. – 1983-cü ildən mütəxəssis vəzifəsində işləyir;\nNağıyeva S.R – 1975-ci ildən şöbə rəisi işləyir ;\nƏliyeva H.Q. – 1981-ci ildən mühəndis vəzifəsində işləyir;\nYunisova V.Z. – 2014-cü ildən mühəndis vəzifəsində işləyir.


"Zəfər yolu" verilişinin ikinci buraxılışı - VİDEO\n"Zəfər yolu" verilişinin ikinci buraxılışı - VİDEO\nBakı Dövlət Universitetinin Mədəniyyət-Yaradıcılıq Mərkəzi və Jurnalistika fakültəsinin tədris tele-radio studiyası Vətən müharibəsinin ildönümünə həsr olunmuş birgə “Zəfər yolu” layihəsinə start verib.\nLayihə 27 sentyabr - Anım Günündən 8 noyabr - Zəfər Gününə qədər davam edəcək. Proqramlarda Vətən savaşında iştirak edən döyüşçülər müharibə zamanı döyüş əməliyyatları, düşmənin təslim olması, torpaqların işğal altından azad olunması ilə bağlı döyüş xatirələrini izləyicilərlə bölüşəcək.\nLayihənin ideya müəllifi Mərkəzin rejissoru Vahid Orucoğludur. “Zəfər yolu” proqramı Nigar Qayyumun aparıcılığı ilə təqdim olunacaq. Proqramın buraxılışları BDU TV-də yayımlanacaq. Layihə çərçivəsində 44 veriliş təqdim olunacaq.\nLayihənin ikincə verilişində - Vətən Müharibəsi iştirakçısı, BDU-nun Jurnalistika fakültəsinin tələbəsi Mehman Əşrəfov keçdiyi döyüş yolundan bəhs edib.\n“Zəfər yolu” verilişinin ikinci buraxılışını sizə təqdim edirik:


Beynəlxalq Kann Film Festivalı başladı\n7 İyul 2021 05:15\nFransada 74-cü Beynəlxalq Kann Film Festivalı başlayıb.\nPublika.az "Sputnik"ə istinadla xəbərə görə, festival 6-17 iyul tarixləri arasında keçiriləcək. Festivalın builki münsiflər heyətinə amerikalı rejissor Spike Lee sədrlik edir. Festivalda yalnız həmin ölkə tərəfindən təsdiqlənmiş vaksini vurduran şəxslər iştirak edir. Bundan başqa, festivalda iştirak etmək istəyənlər, 48 saat əvvəl koronavirus (COVID-19) testindən keçməlidirlər.


Bu siyasətçilər doğrudanmı, sizin dəstəyinizə layiqdirlər?\n22:34 04 Dekabr 2020\n17:46 29.10.2020 Qısa URL\nAzərbaycanın Dağlıq Qarabağ bölgəsinin azərbaycanlı icmasının rəhbəri Tural Gəncəliyev Kanada Parlamentinin senatoru Leo Housakos və Ontario yerli parlamentinin üzvü Gurratan Singhə həm video, həm də yazılı formatda etirazını bildirib.\nBAKI, 29 oktyabr — Sputnik. Azərbaycanın Dağlıq Qarabağ bölgəsinin azərbaycanlı icmasının rəhbəri, Milli Məclisin Azərbaycan-Kanada Parlamentlərarası dostluq qrupunun rəhbəri Tural Gəncəliyev Kanada Parlamentinin senatoru Leo Housakos və Ontario yerli parlamentinin üzvü Gurratan Singhə həm video, həm də yazılı formatda etirazını bildirib.\nİcmadan Sputnik Azərbaycan-a verilən məlumata görə, son günlər adıçəkilən şəxslər Ermənistanın Azərbaycana qarşı təcavüzünə və işğalını dəstəkləyən bəyanatlar səsləndiriblər.\nTural Gəncəliyev həmin şəxslərin və bütün Kanada Parlamentinin üzvlərinin diqqətinə münaqişə bölgəsindən uzaqda yerləşən Azərbaycanın yaşayış məntəqələrinə Ermənistan tərəfindən atılan qadağan olunmuş raketlər nəticəsində 100-ə yaxın mülki əhalinin öldürülməsi və onların 10 nəfərinin azyaşlı olması faktını çatdırıb:\n"Seçicilərinizin hüquqlarını qorumaq əvəzinə, sizə verilən tribunadan erməni lobbisinin ruporu kimi çıxış etməyiniz seçicilərinizə hörmətsizlik kimi qiymətləndirilir. Siz bu hərəkətlərinizlə Ermənistan silahlı qüvvələrinin Azərbaycan mülki vətəndaşlarına qarşı törətdiyi müharibə cinayətlərinin müdafiəçisinə çevrilirsiniz".\nMüraciətdə Tural Gəncəliyev Kanadanın Ontario və Quebec bölgələrinin əhalisinə səslənərək bildirir ki, onları parlamentdə təmsil edən şəxslər günahsız insanların ölümlərinə bütün insan haqlarını kobud şəkildə pozaraq haqq qazandırır: "Bu siyasətçilər doğrudanmı, sizin dəstəyinizə layiqdirlər?"\nT. Gəncəliyev, Singh və Housakosun xalqımıza qarşı qərəzli mövqelərini kəskin şəkildə qınamaqla yanaşı, onları Azərbaycan xalqından üzr istəməyə çağırıb.


Araşdırma: Dünyada yalnız 11 ölkədə sülh mövcuddur Araşdırma: Dünyada yalnız 11 ölkədə sülh mövcuddur 15 Avqust, 2014 17:00 Bakı. 15 avqust. REPORT.AZ/ İqtisadiyyat və Sülh İnstitutu 162 ölkə üzrə apardığı araşdırmanın nəticələrini təqdim edib. Araşdırmaya görə,hazırda dünyada yalnız 11 ölkə real sülh şəraitində yaşayır. “Report” xəbər verir ki, bu barədə Böyük Britaniyanın tanınmış “The Independent” nəşri məlumat yayıb.\nİqtisadiyyat və Sülh İnstitutunun araşdırması 2007-2014-cü illəri əhatə edir. Qurum iddia edir ki, II Dünya Müharibəsindən sonra hansısa qlobal müharibənin olmamasına baxmayaraq, ölkələrin əksəriyyəti sülh içində yaşamır. Hesabata görə, sonuncu dünya müharibəsi bitdikdən sonra ölkələrin daxilində millətlərarası konfliktlər alovlanıb və bu, hələ də davam edir. Hazırda Qəzza, İraq və Əfqanıstanda hər gün açıq şəkildə döyüşlərin getdiyini deyən İnstitut, bunların sırasında ən təhlükəli proseslərin davam etdiyi dövlət kimi Əfqanıstanın adını qeyd edir. QHT hər gün yaraqlıların hücumları olan Əfqanıstanın reytinqini Böyük Britaniyadan üstün tutub: “İlk baxışdan sülh şəraitində olan ölkə təsiri bağışlayan Britaniyada əslində daxili çəkişmələr getdikcə artır. Təxminən, 2007-ci ildən bu tərəfə Böyük Britaniyanın Qlobal Sülh İndeksində payı 47% geriləyib”.\nDünya xəritəsindəki ölkələri konfliktlərə görə üç qismə bölən İnstitut Azərbaycana 123-cü yeri verib və konfliktlər nəticəsində ölkəmizə 3,585 mlrd. ABŞ dolları ziyan dəydiyini açıqlayıb. Mətndə orfoqrafik səhv aşkar etdinizsə, səhv olan hissəni qeyd edib Ctrl + Enter düymələrini sıxın.


İranla Rusiyanın dostluğu\n2022, 29 May, bazar, Bakı vaxtı 09:02\nV.Putin və H.Rouhani\nTehran neft və qaz yataqlarına Rusiya sərmayəsini alqışlayır. Bunu İran prezidenti Hassan Rouhani bazar ertəsi – martın 27-də deyib. «İranın enerji sektoruna Rusiya sərmayəsindən ötrü böyük potensial var», – Rouhani Moskvaya yola düşməzdən öncə Mehrabad aeroportunda jurnalistlərə danışıb. «Reuters» xəbər agentliyi bu bəyanatın iki ölkənin enerji əməkdaşlığında böyük irəliləyişdən xəbər verdiyini yazır.\nROUHANI-NİN TƏK ŞANSI\nRouhani martın 27-də Rusiyanın baş naziri Dmitry Medvedev-lə görüşüb. Bu gün – martın 28-də isə prezident Vladimir Putin-lə görüşməlidir. İran mediası onun bir neçə iqtisadi razılaşmanı müzakirə edəcəyini yazır. Həmin razılaşmalar İranın mötədil liderindən ötrü dəyərli sayılır, çünki o, xalqının 2015-ci il nüvə sazişindən faydalandığını göstərmək istəyir. «Reuters» belə yazır.\n«Rouhani seçkidən öncə azı bir neft kontraktını yekunlaşdırmağa can atır», – Londonda mənzillənən ENEXD firmasının prezidenti, enerji məsələləri üzrə təhlilçi Reza Mostafavi Tabatabaei deyir. Onun şirkəti Yaxın Şərqdə neft və qaz avadanlığı biznesiylə məşğuldur. «Fransanın «Total» (TOTF.PA) kimi Qərb şirkətləri İrana sərmayə qoymağa ABŞ-ın dəstəyini gözləyirlər. Buna görə də Rouhani-nin seçkidən öncə saziş imzalamağa tək şansı Rusiya şirkətləridir», – təhlilçi vurğulayır.\nQeyd edək ki, mayda İranda növbəti prezident seçkiləri keçiriləcək.\nAgentlik Rusiya və İranın Suriya prezidenti Bashar al-Assad-ı dəstəklədiyini, Rusiyanın Suriyadakı yaraqlıları vurmaqdan ötrü İranın hava bazasından istifadə etdiyini vurğulayır.\nBu iki ölkənin iqtisadi əlaqələri də paralel inkişafdadır: 2016-cı ilin yanvarından 2017-nin yanvarınadək ikitərəfli ticarət iki dəfəyədək artıb.\nHEÇ VAXT İNDİKİ KİMİ YAXIN OLMAYIBLAR\n«İslam Respublikasıyla Rusiyanın siyasi və hərbi münasibətləri indiyədək görünməmiş dərəcədə güclüdür», – Avropa Xarici Əlaqələr Şurasının aparıcı əməkdaşı Ellie Geranmayeh deyir.\nİranda neft hasilatı.\n«Bu səfər Rusiyanın İran xarici siyasətindəki yerinin vacibliyini göstərir. Rusiyadan ötrü isə İran vacib siyasi müttəfiqdir. İran Rusiyanın Yaxın Şərqdə əsas oyunçuya çevrilməyi nəzərdə tutan uzunmüddətli strategiyasında açar rolunu oynayır», – bunu «The Washington Post» qəzetinə Cənubi Florida Universitetində Strateji və Diplomatik Araşdırmalar Mərkəzinin icraçı direktoru Mohsen Milani deyib.\nQəzet yazır ki, əslində, İranla Rusiya qlobal enerji bazarlarında rəqib olublar, heç vaxt ənənəvi müttəfiqə çevrilməyiblər. İkitərəfli əməkdaşlıq heç vaxt indiki səviyyədə və miqyasda olmayıb. «Rusiyalılar Suriyaya daha çox girdikcə, Moskvayla Tehranın münasibətlərində də yeni mərhələ başladı», – Ellie Geranmayeh söyləyir.\nSƏUDİYYƏ VƏ ABŞ NARAHATDIR\n«Reuters» yazır ki, bu yaxınlaşma həm Yaxın Şərqdə Tehranın əsas rəqibi olan Səudiyyə Ərəbistanını, həm də Rusiya ilə sıx işləməyə maraq göstərən ABŞ prezidenti Donald Trump-ı əndişələndirir. İran yanvarın sonunda ballistik raket sınaqdan keçirəndə, Trump Twitter-də İrana xəbərdarlıq etdi və dərhal sonra yeni sanksiyalar qoydu.\nVaşinqtonu ən çox narahat edən İslam respublikasına hərbi avadanlığın satılmasıdır. Ötən il Rusiya İrana S-300 havadan müdafiə sistemi satıb. İranın müdafiə rəsmiləri Rusiyadan SU-30 təyyarələri və T-90 tankları almaq istədiklərini dilə gətiriblər.\nEnerji cəbhəsinə gəlincə, Rusiya burada da fəal roldadır. Ötən payız OPEC-in hasilatı azaltmaqla bağlı qərarının əldə olunmasına elə Rusiya təkan verdi. O zaman İranla Səudiyyə Ərəbistanı arasındakı gərginlik üzündən razılaşma alınmırdı. Prezident Vladimir Putin şəxsən işə qarışdı, Səudiyyənin ikinci vəliəhd şahzadəsi Mohammad Bin Salman və Rouhani ilə danışdı, İrana hasilatı artırmağa icazə verildi, Səudiyyə isə hasilat həcmini azaltmağa razılaşdı.\nRouhani-nin nümayəndə heyəti Moskvada 10-dan çox anlaşma memorandum imzalayacaq.


"Tüpürüm sizin missiyanıza" - Rövşanə ilə vəkil arasında qalmaqal » Ulduzumsan.az\nTarix: 7-04-2020, 11:43\nARB-nin aparıcısı Rövşanə Ağasəfqızı ilə vəkil Türkel Süleymanlı arasında qalmaqal yaşanıb.\nUlduzumSan.Az xəbər verir ki, buna səbəb vəkilin aparıcının "Səhər-səhər" proqramı ilə bağlı sosial şəbəkədə mənfi fikirlər yazması olub.\nBu haqda "Elgizlə izlə" verişində danışan Rövşanə bildirib ki, vəkil Xalq artisti Nuriyyə Əhmədova ilə bağlı hazırladığı proqram görə onun ünvanına xoşagəlməz sözlər yazıb:\n"Nuriyyə Əhmədova ilə bağlı 3 saatlıq veriliş hazırladım. Orada onun acınacaqlı həyatından danışdıq. Verilişimi vəkil, dəfələrlə efirimin qonağı olan Türkel Süleyman təhqir edib. Mənə "Tüpürüm sizin missiyanıza, gözümdən düşdün" sözlərini deyib. Dəfələrlə verilişimin qonağı olub, hörmətlə qarşılamışam. Özü xahiş edib ki, efirinə çağır, təmənnasız dəvət etmişəm. Bir məhsul istehsal edib, mənə dedi ki, efirdə işıqlandıraq. Karantin dövründə çəkiliş olmur, edə bilmədiyimi dedim. "Yox" cavabı alan vəkil fərqli yanaşma sərgilədi. Məni, çalışdığım kanalda yayımlanan proqramı təhqir etdi. Vəkillər kolleqiyasına müraciət etdim, bu işə baxılsın".\nProqrama zəng edən T.Süleymanlı "Onunla bir düşmənçiliyim yoxdur. Veriliş barədə tamaşaçı kimi fikir bildirmişəm. Şəxsi yazışmamızı götürüb feysbukda paylaşıb və qanun pozub. Onunla dava etmirəm. Nuriyyə Əhmədovaya böyük hörmətim var. Bir şəxsi amili, ailə sirri qalmadı. Hər şeyini açıb göstərdi. O, təmiz insan olub. İnsanın xatirəsinə hörmət edirsənsə, yaxşı danış. Buna fikir bildirmişəm" sözlərini deyib.\nRövşanə isə vəkili məhkəməyə verəcəyini söyləyib:\n"Pozdum yazışmanı, amma sizi məhkəməyə verəcəm. Təmənnasız efirimdə qonaq olmusan. Bir Xalq artistinin həyatını göz önünə qoymuşam. Tanınmış xanımdır, həyatı, evsizliyi göz önündədir. Oturub verilişimi sona kimi izləyib, səhv axtarır. Nuriyyə xanıma belə etdin, elə etdin... Onun ağrısı sənə qaldı?". (Axşam.az)\nVəkil bürosu "Çukur" u məhkəməyə verdi\n"Əgər, bu gün mən öz şərəf və ləyaqətimi qoruya bilmirəmsə..."\nElza ilə vəkil arasında efirdə qalmaqal - "Dodağına gel qoydurmusan"\nElgizlə müğənni arasında QALMAQAL: "Səni zəlil olasan"\nARB-də yenə dava düşdü - "Sən kimsən, ə, mənim xodumu aldırırsan?"\nXalq artistləri yenidən məhkəmə qarşısında\nFədayə Laçını kim müdafiə edir?\nElgiz Əkbər verilişi tərk etdi - Qalmaqal


Səxavət Əlisoydan Arif Hacılıya yeni\nSəxavət Əlisoydan Arif Hacılıya yeni ittihamlar\n18:58 18 Oktyabr 2014 Oxunub : 1290\n`Təkcə Müsavat partiyasının deyil, ümumilikdə müxalifətin yenilənməsinə ehtiyac duyulur`.\nAzVision.az xəbər verir ki, başqanlığa keçmiş namizəd Səxavət Əlisoy yaratdıqları yeni təşkilatdan danışıb.\nUzun illər siyasətdə olduğunu diqqətə çatdıran müsavat funksioneri hələ qurultaydan öncə Müsavatın yenilənməsi ideyasını ortaya atdığını xatırladaraq, təkcə bu partiyanın deyil, ümumilikdə müxalifətin yenilənməsinə ehtiyac duyulduğunu bildirib.\nQeyd edib ki, müxalifətin strategiyası dəyişməlidir. Onun sözlərinə görə, Azərbaycan ərazisinin 20 faizinin düşmən işğalında olduğu, xarici dövlətlərin ölkəmizə təsir və təzyiq göstərmək istədiyi bir zamanda daxildə həmrəylik nümayiş etdirməyimiz, qarşılıqlı dialoqa getməyimiz vacib şərtdir: “Daxilimizdə həmrəyliyin baş tutmaması dövlətçiliyimiz üçün başlıca təhdidlərdəndir. Bu, müsbət tendensiya sayıla bilməz. Siyasi mübarizənin də özünün “qırmızı xətti”, sərhədi var. Hər kəs öz gücünə adekvat şəkildə, yalnız hüquqi yolla siyasi mübarizə aparmalıdır. Lap tutaq ki, hansısa müxalifət partiyasının milyondan çox üzvü var. Hətta bu da ona əsas vermir ki, həmin partiya siyasi mübarizədə radikal, populist metodlara əl atsın. Yaxud da hansısa əcnəbi ölkədə inqilabi proses baş verirsə, mütləq onu burada təqlid etsin, təkrarlasın. Biz küçələrə axışmaqdansa dəyirmi masaları, şüarçılıqdansa intellektual fikir mübarizəsini üstün tuturuq. Qazanan dövlətçilik olsun deyə, iqtidar-müxalifət münasibətləri baxımından Azərbaycanda indiki Türkiyə modelini tətbiq etmək gərəkdir. Bu gün müxalifətlə iqtidar yalnız Dağlıq Qarabağ probleminə görə bir araya gəlməməlidir, ölkəmiz, dövlətçilik üçün bir çox önəmli məsələlərdə bir yerdə olmalıyıq. Ali məqsəd iqtidara gəlmək deyil, dövlətçiliyi daha da gücləndirmək olmalıdır. Bunun üçün isə ən optimal variantlardan biri siyasi dialoq və islahatların ortaya qoyulmasıdır. Məhz bu kimi səbəblərdən Siyasi Dialoq və İslahatlar Mərkəzini yaratmaq qərarına gəldik”.\nMüsavatdan olan istefalara fikir bildirən S.Əlisoy yeni başqan Arif Hacılının bu istefalara münasibətinə diqqət çəkib. Deyib ki, A.Hacılı partiyadan istefa verən gəncləri Rəsulzadə-Elçibəy yoluna, müsavatçılığa xəyanət etməkdə günahkar bilir. S.Əlisoy bunun yanlış mövqe olduğunu, hazırda Müsavatdan istefa verənlərin partiyaya xəyanət etmədiklərini vurğulayıb:\n“İstefa verənlər saxtakarlığa, riyakarlığa, qeyri-şəffaflığa, qeyri-demokratik mühitə, mənəm-mənəmliyə, təkəbbürə, yekəxanalığa etiraz ediblər. Qurultaydan sonra partiyadan istefa verənlər bir qədər əvvəl sadaladığım xarakterə malik insanlarla bir arada olmaq istəmirlər. Onlarla şəxsən mənim söhbətim olub. Həmin gənclər dövlətçiliyə, demokratik düzənə olduqca bağlı insanlardır. Onlar üçün hay-küyçülük, şüarçılıq, radikallıq, icazəsi küçə yürüşləri qəbul edilən deyil. Bu gənclər belə mübarizə üsulunu məqbul hesab etmirlər. Çox təəssüf ki, qarşı tərəf bunu anlamaq istəmir və belə məsələlər getdikcə daha da dərinləşməkdədir. Arif Hacılı bir yandan deyir ki, qapalı qruplarda tərəflər arasındakı mübarizə dayandırılsın, digər tərəfdən də partiyadan istefa verənləri xəyanətkar adlandırır. Bununla o, hadisələri sakitləşdirmək əvəzinə, siyasi katalizator rolunu oynayır, prosesləri qızışdırır. Partiyada birləşdirici funksiya yerinə yetirən zat belə bəyanatlar verməməlidir. Bu, onun zehniyyətindən, populist düşüncəsindən irəli gəlir. Müsavatdakı gərginlik də məhz Arif Hacılı dəstəsinin üzvləri tərəfindən günü-gündən dərinləşdirilir”.(Kaspi qəzeti)


24 Oktyabr 2017 13:19 (UTC+04:00)\nKomitədən Trend-ə verilən məlumata görə, hərracda 2 kiçik dövlət müəssisəsi və 8 qeyri-yaşayış sahəsi özəlləşdirilib. Bakı şəhəri üzrə 8 istifadəsiz qeyri-yaşayış sahəsi, respublikanın digər şəhər və rayonları üzrə 2 kiçik dövlət müəssisəsi özəlləşdirilib.\nHərrac rəqabətli keçib. Paytaxtın Sabunçu rayonunda yerləşən qeyri-yaşayış sahəsi ilkin start qiymətindən daha yüksək qiymətə özəlləşdirilib. Ümumi faydalı sahəsi 17,2 kv.m olan qeyri-yaşayış sahəsinin ilkin start qiyməti 3 min 500 manat olmasına baxmayaraq ən son 5 min 500 min manata özəlləşdirilib. Qeyri-yaşayış sahələrindən 2-i paytaxtın Suraxanı, 2-i Sabunçu digərləri isə müvafiq olaraq Nəsimi, Nərimanov, Binəqədi, Yasamal rayonlarında yerləşir.\nHərracda özəlləşdirilən kiçik dövlət müəssisələləri Sumqayıt və Naftalan şəhərlərində yerləşir. Həmin kiçik dövlət müəssisəsiləri sənaye sahəsində əlverişli hesab edilir. Ümumi faydalı sahəsi 105,3 kv.m olan Naftalan qənd istehsalı müəssisəsi bu kateqoriyaya aid olmaqla investorlar üçün yaxşı gəlir mənbəyidir. Sumqayıt şəhərində yerləşən 2 saylı maye-qaz doldurma məntəqəsi də xidmət sahəsində sahibi üçün qazanclı obyektdir. Adı çəkilən əmlakın ümumi faydalı sahəsi 78,8 kv.m təşkil edir.\nDövlət əmlakının özəlləşdirilməsi ilə bağlı növbəti hərrac oktyabrın 31-də keçiriləcək.\nRostropoviçin violonçeli 2,5 milyon dollara satıldı\nMədəniyyət 29 Noyabr 14:26\nAzərbaycanda 121 süni balıq gölünün fəaliyyəti dayandırılıb\nİqtisadiyyat 29 Noyabr 11:20


Həqiqətən ağıllı bir qadından 5 fənd var ki, bir insan həmişə arzularını yerinə yetirsin - Əlaqələr - 2020\nHəqiqətən ağıllı bir qadından 5 fənd var ki, bir insan həmişə arzularını yerinə yetirsin\nBir manipulyasiya kimi səslənir: "insana istədiyi şeyi et", amma nə etdiyinizi xoşbəxt edirsə, bu başqa bir hekayəsidir. Belə ki, bir insanın istədiyi şeyi etdiyinə və eyni zamanda xoşbəxt olduqda "hamısını əldə etmək" necədir?\n"Bizi xoşbəxt edən insanlar üçün minnətdar olaq, ruhlarımız çiçəklənən cazibədar bağbanlardır". Marcel Proust.\nOna nə etdiyinizi dəyərləndirdiyiniz zaman o, daha çox iş görəcəkdir. Nə dəyər verdiyini qiymətləndirirəm. Eyni kişilər üçün.\nBurada əsas cəhət Ondan bir şey gözləmək deyil, sonra etdiyi işləri yerinə yetirməkdir. Hər dəfə bir şey etdiyində - təzə bir çiçək buketi verir, orgazm verir və ya bir iltifat deyir - təşəkkür edirəm, "təşəkkür edirəm" və daha çox.\nOnun üçün bir şey etdiyiniz zaman bir növ mübadiləsi yaratsın. Biz verdiklərimizdən və əldə etdiyimiz şeylərdən zövq alırıq. Buna görə balans lazımdır.\n"Taker" adlanan qadın bu universal həqiqəti qaçırır və nəticə etibarilə qarşılıqlı olaraq qərar verməkdən çox az olur. Sənin məhəbbətini, vaxtını, diqqətini, resurslarını hesablamadan ona qaytarmağın bir yolunu tapın.\n"Gerçək bir insanın dünyadakı ən gözəl qızla görüşməyəcəyi - dünyasını gözəl edən bir qızla görüşəcək." Bilinməyən müəllif.\nGördüyünüz şeyləri özünə baxdığınız zaman, qaçılmaz olaraq əvvəllər üçün açıq olmayan gizli qolu tapa bilərsiniz. Əgər həqiqətən ehtiraslı və bir şey haqqında heyecan və yalnız onunla sevinc mənbəyini bölüşmək istəyirsinizsə, insana yalnız çox xoşbəxt olacaq.\nOnunla ünsiyyət qur\n"Rabitə ən böyük problem nə olduğunu illüziya edir." George Bernard Shaw.\nQaldırmaq nə qədər çətin olursa olsun, lakin tez-tez biz əsl arzularımızı, ehtiyaclarımızı və gözləntiləri ifadə etmirik. Əslində, açıq-aşkar bir şəkildə açıq-aşkar bir şəkildə danışdığınız zaman, xoşbəxtliyini nə ilə izah edəcəyiniz, bunu etmək üçün mümkün olan hər şeyi edəcəyik.\nKöhnə söhbət gedərkən xoşbəxt bir həyat yoldaşı xoşbəxt bir həyatdır. Unutmayın, düşüncələrini oxuya bilməz, sadəcə sadəcə bir şey söyləyərək həyatını asanlaşdırsın: "Əgər siz (mənim istədiyim hər şeyi əlavə edin), mənim qəhrəman olursunuz".\n"Siz yuxuya düşə bilmədiyiniz zaman aşiq olduğunuzu başa düşürsünüz, çünki reallıq nəhayət xəyallarınızdan daha yaxşılaşır". Bilinməyən müəllif.\nBir görünən adi vəziyyət və ya hadisəni bir tətilə çevirsəniz (hər nə deməkdir: onu yüz dəfə öp, yeni bir çamaşırda onu təəccübləndirin), sanki beyninizlə yeni birliklərə və eyni hərəkətlər üçün nümunələrə tamamilə qoşun. .\nMəsələn, köhnə qız yoldaşı yanlış bir şey etmək üçün onu tənqid etdi. Buna görə də, qabları yuyarkən, mükəmməl bir manikürün saxlanmasına kömək etmək üçün ona bir öpüş və şükr verin. İndi siz ikinizdə mətbəxdə rəqs edə bilərsiniz, bir balonlu hamamı yaxud yataqda yataq - hər an qeyd etdiyiniz hər şey.\nVideonu izləyin: Qızlar diqqət! Yaxşı oğlana ərə getmək üçün 8 QAYDA! (Noyabr 2020).\n4 əsl günahkar, niyə bizi məhv edənləri seçirik?\nYapon qadınlar kimi yeyirsinizsə, həmişə nazik olacaqsınız\nMüvəffəqiyyətsiz manikür: Dırnaqlarınızı zəiflədəcək 5 variant\nƏrin bir metrə sahib olduğunu anlamaq necədir: 5 dəqiq əlamət\nBu kişilər haqqında 4 kişi şakası hər kəsə çıxacaq\nSecret: kişilərə görə qadın gardıropunun ən maqnit şeylərindən 8-i\nSevgilərdən xoşbəxt olan bir qadının 3 əsas sirri\nƏlaqələrdə ehtirasları dəyərləndirən Zodiacın 5 əlamətləri\nCopyright 2020 \_ none \_ Həqiqətən ağıllı bir qadından 5 fənd var ki, bir insan həmişə arzularını yerinə yetirsin


Müdriklər sevgi haqqında nə demişlər? » Qadin.Net ~ İlk milli qadın portalı... Azərbaycan xanımlarına...\nMüdriklər sevgi haqqında nə demişlər?\nİlk məhəbbətin bütün sehri ondan ibarətdi ki, sən hələ bilmirsən ki, ondan sonra ikincisi olacaq.\nDünyada ən böyük xoşbəxtlik, əmin olmaqdır ki, sizi sevirlər, sizin özünüzə görə sevirlər, daha dəqiq desək, sizə ragmən sevirlər.\nHər bir sevgi əbədi olmaq istəyir.\nHeç sevgi ilə ağılın ümumi bir cəhəti varmı?\nSevgi hər zaman dünyaya həddən artıq dar baxış deməkdir.\nMələklər bunu ilahi zövq, şeytanlar cəhənnəm əzabı, insanlar isə sevgi adlandırdılar.\nMəhəbbət təbiət kimidir, ilk soyuqlar daha çox hiss olunur.\nZəruri olanda- birlik, şübhəli olanda azadlıq, hər şeydə məhəbbət var.\nHamımız məhəbbər üçün doğuluruq, bu varlığın prinsipi və yeganə məqsədidir.\nMəhəbbət olan yerdə insanı sındıra biləcək əzab-əziyyət yoxdur.\nBir kişinin bir qadına aşiq olması kifayət oldu ki, dünya indi olduğu kimi olsun.\nƏgər siz sevdikləriniz uğrunda özünüzü qurban verməkdən başlarsanız, bu, özünüzü qurban verdiklərinizə nifrətlə bitər.\nSevgi ölümdən qoruya bilmirsədə, heç olmazsa , həyatla barışdırır.\nƏgər insan 40 yaşınadək aşiq olmayıbsa, o, bundan sonra daha aşiq olmasa yaxşıdır.\nSevginin dünəni yoxdur və sabahı haqqında düşünmür.\nƏgər səni heç kim sevmirsə, dünyada yaşamaq ağılsızlıqdır.\nHəyat o qədər məharətlə qurulmuşdur ki, nifrət etməyi bacarmadan, qəlbən sevmək olmaz.\nƏsl məhəbbət xəyala bənzəyir; hamı onun haqqında danışır, lakin çox az adam onu görüb.\nTale insana qarşı nə qədər qəddar olsada, insan nə qədər tərk edilmiş və tənha olsada, hər zaman, bəlkədə ona məlum olmayan, lakin qəlbinin harayına cavab vermək üçün açıq olan, onu sevən bir qəlb tapılar.\nSevir, çünki sevir, sevmir, çünki sevmir hisslərin və ehtirasların məntiqi qısadır.\nSevmək başqasına yaxşı hesab etdiyin nemətləri arzulamaqdır, həm də özün üçündeyil, sevdiyin üçün arzulamaq və mümkün qədər onu bu nemətlə təmin etməkdir.\nDostluqdada, sevgidədə əvvəl-axır hesablaşmaq vaxtı gəlir.\nHəyat - çiçəkdir, sevgi isə - onun şirəsi.\nMəhəbbət ideal, nigah real. Real və idealın qarışdırılması heç vaxt cəzasız ötüşmür.\nSevgi ali sözdür, yaradılışın harmoniyası onu tələb edir, onsuz həyat yoxdur və ola da bilməz.\nMəhəbbət nə keçmişi nə də gələcəyi tanımayan yeganə ehtirasdır.\nSevgi xeyirxah, ali, güclü, isti və işıqlı olan hər şeyin yaradıcısıdır.\nSevgi hər şeyə qalib gəlir, eləsə, gəlin biz də onun hökmünə tabe olaq.\nBütün dünyada sevgi danışmaq həsrətindədir, lakin cürət etmir, çünki utanır.\nSevgidə yeganə qələbə qaçışdır.\nAhıl yaşda eşq eybə çevrilir.\n8 iyul 2009


Müstəqil AZ 20:39 / 06 Yanvar 2022\nSon günlər dünyanın diqqət mərkəzi Qazaxıstandadır. Türk Dünyasının önəmli ölkələrindən biri olan Qazaxıstanda nələr baş verir? Maye qazın qiymət artımı ilə başlanan etirazın siyasi mərhələyə keçməsi və xaosun ayaqlanması bu sualın cavabının sadəcə sosial məsələdən ibarət olmadığını asanlıqla deməyə əsas verir.\nVəziyyət o qədər qəlizləşib ki, Kollektiv Təhlükəsizlik Müqaviləsi Təşkilatının (KTMT) kollektiv sülhməramlı qüvvələri dövlət və hərbi obyektlərin mühafizəsi, vəziyyəti sabitləşdirmək üçün Qazaxıstana göndərilib. Deməli, baş verənlərin kökündə sosial problemlər dayanmır. Hətta proseslərin gedişi Azərbaycanda 1920-ci illərin hadisələrini, Qafqazda azadlıq əldə etmiş gənc, müstəqil dövlətlərə qarşı işğalçı hərbi əməliyyatlarda iştirak etmiş XI Qızıl Ordunu xatırladır…\nMilli Məclisin deputatı Sabir Rüstəmxanlı Modern.az-a açıqlamasında bildirib ki, köhnə SSRİ-ni bərpa etmək niyyətilə növbəli şəkildə digər ölkələrdə də buna bənzər hadisələr törədilə bilər:\n“Hər halda gedən proseslər qazax xalqının iqtisadi tələblərini yerinə yetirmək görünüşü yaratsa da, əslində bunun arxasında müəyyən siyasi məqsədlər və qonşu dövlətlərin niyyətləri dayanır. Qazax xalqı son dərəcə ehtiyatlı olmalıdır, tələyə düşməli deyil. Sülhməramlıların Qazaxıstana dəvət olunması artıq ölkənin suverənliyinə zərbədir və yolverilməzdir. Bunu xəstəlik adlandırmaq olar və digər respublikalarda da yayıla bilər. Azərbaycanda da nə qədər istəsəniz, beşinci kalonun adamları var.\nOnlar ruspərəstlərdi, Moskva həsrəti ilə yaşayırlar. Sabah burada da eyni şeyi təkrar edə bilərlər. Deyəcəklər ki, qiymətlər bahalaşıb. Düzdür, qiymətlərin bahalaşması hamını narahat edir, amma bu məsələdə ehtiyatlı olmaq lazımdı. Bundan siyasi məqsədlər üçün istifadə etmək, kənar qüvvələri cəlb etmək yolverilməzdir. Bu ssenari yoluxucudur, arxasında duran qüvvələr Qazaxıstana necə münasibət bəsləyirlərsə, digər Türk dövlətlərinə də elə münasibət göstərəcəklər”.\nDeputat deyib ki, Nazarbayev dünyaya yeni dövlətçilik modeli təqdim edirdi:\n“Onun Qazaxıstanda türkçülük ruhunun yüksəldilməsində böyük xidməti var. Bunu da istəməyən qüvvələr var ki, türkçülüyün yayılmasından narahatdılar. Türk dünyası üçün də bu hadisələr böyük zərbədir. Nazarbayev kimi ağsaqqala qarşı sayğısızlıq türk respublikaları ilə müəyyən problemlərin yaranmasına gətirib çıxara bilər”.\n← Silahlı qruplar Nazarbayev küçəsində nəzarəti ələ keçirdi\nABŞ Dövlət Departamenti Qazaxıstandakı vəziyyəti dinc yolla həll etməyə çağırdı →


Ötən gün bu istiqamətdə keçirilmiş tədbirlər nəticəsində xeyli sayda güclü təsiredici psixotrop tərkibli...\nÖtən gün bu istiqamətdə keçirilmiş tədbirlər nəticəsində xeyli sayda güclü təsiredici psixotrop tərkibli həblər aşkar edilərək qanunsuz dövriyyədən çıxarılıb. Belə ki, Binəqədi Rayon Polis İdarəsi əməkdaşlarının əldə edilmiş məlumat əsasında keçirdikləri əməliyyat-axtarış tədbiri nəticəsində Bakı şəhər sakini C.İsayev saxlanılıb. Şəxsi axtarış zamanı ondan 1 kiloqramdan artıq metamfetamin, 763 ədəd metilendioksimetamfetamin və 1004 ədəd ekstazi həbi aşkar edilərək götürülmüşdür.\nSəbail RPİ 39-cu PB əməkdaşlarının keçirdikləri əməliyyat-axtarış tədbiri nəticəsində Bakı şəhər sakini E.Quliyevi bıçaqla hədələyib quldurluq yolu ilə pulunu almaqda şübhəli bilinən Cəlilabad rayon sakini V.Şahmarov və Gəncə şəhər sakini N.Abbasov saxlanılmışlar.\nBinəqədi RPİ 5-ci PB əməkdaşlarının keçirdikləri əməliyyat-axtarış tədbiri nəticəsində rayon ərazisindəki lombardların birindən 200 manat pul oğurlamaqda şübhəli bilinən Şəmkir rayon sakini, əvvəllər məhkum olunmuş S.Pənahov saxlanılmışdır.\nOğurluq etdiyinə görə tutulmuş M.Bayramovun ətrafında Xətai RPİ 34-cü PŞ-nin əməkdaşları tərəfindən aparılmış əməliyyat tədbirləri ilə onun rayon ərazisində daha bir evdən mobil telefon, avtomobildən isə 230 manat pul, digər evdən isə qol saatı oğurlaması müəyyən edilmişdir.\nXətai RPİ 35-ci PB –nin əməkdaşları tərəfindən avqustun 24-nə keçən gecə rayon ərazisindəki kafelərin birindən qapını sındırmaq yolu ilə 70 manat pul və 2 ədəd mobil telefon oğurlamaqda şübhəli bilinən Bakı şəhər sakini A.Həsənov və Yardımlı rayon sakini R.Dadaşzadə saxlanılmışlar.\nAvqustun 28-də saat 10 radələrində Sabunçu rayonunun Zabrat qəsəbəsi ərazisində Bakı şəhər sakini Q.Hüseynov idarə etdiyi “İsuzu” markalı avtomobillə yolu keçən Maştağa qəsəbə sakini Tahirə Bədəlovanı vurmuş və nəticədə qadın hadisə yerində ölmüşdür. Sabunçu RPİ tərəfindən araşdırma aparılır.\nXətai RPİ 35-ci PB-nin əməkdaşları tərəfindən rayon ərazisindəki evlərin birindən 585 manat pul oğurlamaqda sübhəli bilinən Bakı şəhər sakini A.Həsənov saxlanılmışdır.


Təyyarələrdə uçmaqdan qorxuram (dini və psixoloji cavab) | Bloq: Farid_Abdullah | Kayzen\nTəyyarələrdə uçmaqdan qorxuram (dini və psixoloji cavab)\n10 mart 2013, 15:58\nSual: Son zamanlarda təyyarələrin qəzaya uğraması haqqında çox eşidirik. Təyyarəyə minmək qəsdən özünü ölüm təhlükəsi ilə üzbəüz qoymaq sayılmırımı? Həlak olan şəxs özünə qəsd etmiş hesab ediləcəkmi? Mən ümumiyyətlə təyyarəyə minməkdən qorxuram. Bu normal haldırmı? Öz qorxumla mübarizə etmək lazımdırmı və ya bunu ölüm təhlükəsindən qorunmaq üçün İlahi bir vergi kimi qəbul etməliyəm?\nÖzünə qəsd etmək bilərəkdən, qəsdən özünü həyatdan məhrum etmək sayılır və ya gec-tez ölümlə nəticələnəcək bir işi yerinə yetirmək də eyni qəbildəndir. Təyyarə nəqliyyatından istifadəni heç cür özünəqəsd adlandırmaq olmaz. Müasir təyyarələr indiki zamanda elə quraşdırılmışdır ki, onlarla hərəkət etmək, avtomobilə minmək riskindən azdır.\nDüzdür, əgər insan qabaqcadan bilsə ki, təyyarə qəzaya düşəcək, ya buna dair insanın böyük ehtimalı olsa (məsələn maksimal eksplutasiya müddəti keçib, hava gəmisi texniki baxışdan keçməyib və s.) bu zaman ona minmək qadağa hesab edilir. Əgər sizlərdə şüurlu hallarda qorxu hissi yaranırsa və çox az bir insan onu qorxu hesab etməzsə, əlbəttə bunu İlahi bir nemət hesab etmək lazımdır.\nTəəssüflər olsun ki, hər hansı bir qəzalar KİV-lər vasitəsilə qabardılaraq, milli aviofaciə şəkilinə gətirilib çıxarılır. Onların bu halda həlak olmaları mümkündür, amma yaddan çıxarmaq lazım deyil ki, hər gün dünyada həlak olan insanların yanında bu az bir hissəni təşkil edir.\nSözsüz ki, bir nəfərin həlak olması öz-özlüyündə bir fəlakətdir. Və bu, kimdəsə hava nəqliyyatından istifadə etməkdə ikrah hissi yarada bilər. Bununla əlaqədar, sizin danışdıqlarınıza əsasən bu cür hal keçirməyiniz normal hesab edilir. Burada qorxaqlığın necə olması əsas deyil. Əsas odur ki, qorxu sizə və sizin aldığınız qərarlara necə təsir göstərir. Əgər bu qorxu hissinin xüsusiyyəti dağıdıcı xarakter daşıyırsa, sizə mane olursa, o zaman mütəxəssisə müraciət etmək lazımdır. Bu halda nağd fobiyadan danışmaq olar.\nQorxu başqa hisslər kimi idarəedici və siqnalverici funksiyalar daşıyır, İnsanı məsuliyyətsizlik və ağılsızlıqdan saxlayır. Buna görə o insana sözsüz gərəklidir. Hər bir insanın nəyə qarşısa, bir qorxusu var və bu sizdə təyayrə ilə uçmağa aid edilib.\nBunu dəhşətli bir şey kimi ürəyinizə salmayın, Ən azından özünüz dediyiniz kimi- özümüzün daha yaxşı qayğımızı çəkək deyə bu bizə İlahi bir nemətdir.\nMaterial «islam.ru» saytının materialı əsasında ixtisarlaşdırılıb — tərcümə edilmişdir.\nÇevirdi: Fərid Abdullah


Feyxoa faydaları » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 4571\nTarix : 8.11.2016, 15:00\nBu meyvə — təbii yodun mənbəyidir. Bu element, qalxanvari vəzin disfunksiyası halında ona çox yaxşı təsir göstərir. Dəmirin, feyxoanın tərkibində su ilə qatışıq halda olması, orqanizm tərəfindən çox yaxşı mənimsənilməsinin təmin edir. Feyxoanın mineral tərkibi də çox zəngindir. Kaliy, maqniy, dəmir, fosfor, və sink elementləri ilə zəngin olan bu meyvə, orqanizm üçün vacib olan mikroelementlər mənbəyidir. Vitaminlərə gəldikdə, bu meyvədə insan orqanizmi üçün lazım olan bütün vitaminlər toplanmışdır. Xüsusi ilə C vitamini qeyd edildiyindən, bu meyvə, qrip epidemiyası zamanı yaxşı köməkçi sayılır. Bu məhsulla immun sistemi möhkəmləndirmək mümkündür. Meyvənin ətinin tərkibində pektin var, o,isə yüngül qarın işlətmə effektinə malikdir. Bu meyvənin həzm sisteminə də xoş təsir etməsindən xəbər verir.\nEtiketlər: yaxşı, meyvə, təsir, tərkibində, orqanizm, mənbəyidir, epidemiyası, edildiyindən, zamanı, köməkçi, məhsulla, sayılır, vitamini, toplanmışdır, lazım, orqanizmi, bütün, verir, immun, vitaminlər\nAlma sirkəsi insana faydaları


“Heydər Əliyev Fondunun bütün təşəbbüsləri cəmiyyətimiz üçün nümunədir” » Güzgü Press | Güzgü qəzeti\nguzgupress.com » Siyasət » “Heydər Əliyev Fondunun bütün təşəbbüsləri cəmiyyətimiz üçün nümunədir”\nTarix : 28-12-2020, 09:11 Bölmə :Siyasət Rəylər : 0\nXəbər verildiyi kimi, Azərbaycan Respublikasının I vitse-prezidenti, Heydər Əliyev Fondunun rəhbəri Mehriban Əliyevanın təşəbbüsü ilə aztəminatlı və digər həssas qruplardan olan ailələrə Dünya Azərbaycanlılarının Həmrəyliyi Günü və Yeni il bayramı münasibəti ilə sovqatların çatdırılmasına başlanılıb. Heydər Əliyev Fondunun və “Regional İnkişaf” İctimai Birliyinin həyata keçirdiyi aksiya respublika üzrə 100 minədək ailəni əhatə edəcək.\nXatırladaq ki, Heydər Əliyev Fondu və “Regional İnkişaf” İctimai Birliyi bundan öncə də on minlərlə aztəminatlı ailəyə yardımlar göstərib, sosial baxımdan zəif təmin olunan ailələrə mütəmadi surətdə dəstək durub.\nHeydər Əliyev Fondunun və “Regional İnkişaf” İctimai Birliyinin həyata keçirdiyi hazırkı aksiya dövlətimizin, Birinci vitse-prezident Mehriban xanım Əliyevanın aztəminatlı ailələrə qayğısı ilə yanaşı, həm də Azərbaycanda sözün həqiqi mənasında sosialyönümlü siaysətin həyata keçirildiyinin təsdiqi sayıla bilərmi?\nMillət vəkili Nəsib Məhəməliyev Heydər Əliyev Fondunun hər zaman bu kimi məsələlərdə böyük həssaslıq göstərdiyini, həmçinin, xalqımızın tarixinin, mədəniyyətinin dünyada təbliğində mühüm rol oynadığını vurğuladı:\n“Heydər Əliyev Fondu yarandığı gündən bəri hər bir imkansız, sosial qayğıya ehtiyacı olan vətəndaşlarımızın ümid yerinə çevrilmişdir. Fondun Prezidenti Mehriban xanım Əliyevanın rəhbərliyi ilə ölkəmizin daxilində və hüdudlarından kənarda Azərbaycan xalqının mədəniyyətini, incəsənətini, tarixini təbliğ edən minlərlə layihələr həyata keçirilir. Qarabağ uğrunda müharibədə sağlamlığını itirmiş əlillərin, tanınmış ictimai-siyasi xadimlərin müalicəsinin təşkil olunması, talassemiya xəstəliyinin qarşısının alınması və bir çox istiqamətlərdə əsil mərhəmət nümunəsi göstərir. Mehriban xanım Əliyeva 1-ci vitse-prezident təyin olunduqdan sonra, sosial bloka bilavasitə rəhbərlik etməyə başladı və qısa zaman kəsiyində şəhid ailələrinə, müharibə əlillərinə, məcburi köçkünlərə minlərlə mənzil paylandı. Şəhid ailələrinə 11 000 manat birdəfəlik vəsait ödənildi. 44 günlük Vətən müharibəsində Heydər Əliyev Fondu hər gün döyüşən əsgərimizin yanında oldu. Hörmətli Mehriban xanım cənab Prezidentlə birlikdə hərbi hospitallarda müalicə olunan yaralı hərbçilərimizi ziyarət etdi və onların keyfiyyətli müalicəsini təşkil etdi. Qələbədən sonra isə, Fondun nümayəndələri Respublikanın bütün şəhər və rayonlarında şəhid ailələrini, qaziləri bir-bir ziyarət etməklə, problemləri ilə maraqlandılar. Şəhidlərin götürdükləri bank kreditləri, hesablanmış faizlər silindi, maddi yardımlar edildi. Bu qəbildən olan insanların məişət şəraitinin yaxşılaşdırılması üçün “YAŞAT FONDU” yaradıldı.\nQarşıdan gələn bayramlarla əlaqədar 100 min aztəminatlı ailəyə sovqat göndərilməsi isə, hörmətli Mehriban xanımın hər zaman vətəndaşın qayğıları ilə yaşadığının, daim xalqının sosial rifahını düşündüyünün təzahürüdür. Eyni zamanda, Mehriban xanımın bütün təşəbbüsləri cəmiyyətimiz üçün də bir nümunədir. Bir çox imkanlı insanlar, iş adamları mərhəmət göstərərək, Heydər Əliyev Fondunun təşəbbüslərini dəstəkləyirlər. Son illərin dövlət büdcəsində sosial sahəyə ayrılan vəsait ildən-ilə artır. Pandemiyanın və müharibənin yaratdığı problemlərə baxmayaraq, 2021-ci ilin büdcəsi də istisna deyil. Bu isə bir daha göstərir ki, Azərbaycan həqiqətən də sosialyönümlü dövlətdir”.\nAzərbaycanlı musiqiçi vəfat etdi - FOTO ...\nAzərbaycanda qida təhlükəsizliyi ilə bağlı yeni ...\nAzərbaycanın Birinci vitse-prezidenti Mehriban ...\nVyanada Azərbaycan ilə Macarıstan arasında iki ...


Yazıçı Zümrüd Yağmur: "Azərbaycan xalqı yıxıldığı yerdən qalxmaq istəmir"\n28 May 2016 - 12:47\nYazıçı Zümrüd Yağmur:"Azərbaycan xalqı yıxıldığı yerdən qalxmaq istəmir"\nTanınmış yazıçı, AXCP sədrinin hazırda həbsdə olan müavini Fuad Qəhrəmanlının həyat yoldaşı Zümrüd Yağmurun bugünlərdə “Ölkə adı: 22” adlı yeni romanı çapdan çıxıb. Korrespondent.az saytı yeni kitabı və yaradıcılığı ilə bağlı yazıçıdan müsahibə götürüb. Həmin müsahibəni Strateq.az oxucularına da təqdim edirik:\n– Nə yaxşı bacardınız? İndi həyatınızın çətin dönəmindəsiniz. Fuad bəy həbsdədir, onu nəzərdə tuturuq.\n– Həyat heç vaxt asan olmur. İndiki dönəmdə əvvəlkindən daha çətin ola bilər. Amma bu baş verənlər gözləmədiklərimiz deyildi. Təbii ki, olanlar bu iki cümlədə ifadə olunduğu qədər asan və qısa deyil, amma həyat yaşaması çətin olanda yaşaya bilməkdir və bunu bacara bilmək üçün, məncə, hər şeyə sahibəm.\n– Əsər haqqında gedən xəbərlərdə oxudum ki, Azərbaycan ədəbiyyatında ilk antiutopik romandır. Yəni…?\n– Məsələn, Ourelin “1984”-ü antiutopik əsərdir. Utopiya gözəl bir cəmiyyətin xəyali təsviridir. Antiutopiya da bunun əksidir. “Ölkə adı: 22” də siyasi əsərdir. Romanda bir cəmiyyətdə əxlaqi və mənəvi dəyərlərin ən amansız şəkildə rejim və ona boyun əyənlər tərəfindən məhv edilməsini ağır dillə təsvir etməyə çalışmışam. Hər bir obraz əslində, simvollaşdırılıb. Diktator obrazı, ruhani lider, bu rejimə müxalif olanlar, heç nəyə qarışmayıb ancaq öz həyatını yaşamaq istəyənlər, ya da yaxşı yemək üçün mübarizə aparanlar, məmurlarla arasını yaxşı tutub bununla mövqe qazananlar… Bir sözlə, bir toplumun az qala bütün üzvlərini rejim və onun zülmünə biganəlik birləşdirərək eyniləşdirib. Romanda süjet sərtdir, hətta qəbuledilməzdir. Bir tərəfdə diktator, digər yanda ac insanların öz yaxınları olan gözəl qadınları yaxşı yemək əldə etmək üçün “satması”… Bu belə, simvolikdir.\n– Bilirsiniz ki, Şərq toplumlarında qadın qorunan tərəfdir, hərçənd ki, bu, çox zaman zahiri xarakter daşıyır. “Ölkə adı: 22”dəsə qadınlar belə, adi yaxşı yemək əldə etməyin qurbanlarıdır. Ən yuxarı dəyər, bizim cəmiyyətdə hər zaman kişilərin öyündüyü namus və ləyaqət anlayışı belə, ayaq altına atılıb.\n– Sizcə, bir toplumun bütün dəyərləri itirməsi yuxarıdan, yəni iqtidardan gələn səbəblərdən kənarda da ola bilər, yoxsa siz bütün qüsurların idarəetmədə olduğunu düşünürsünüz?\n– Mənəvi naqisliklərin səbəbi ya çox yoxsulluq, ya da çox toxluqdur… İkinci səbəb isə standartların aşağı olmasıdır. Azərbaycanda yoxsula da zəngin qədər güvənmək olmur. Zəngin haramla, yoxsul qarınla insanlığını, dəyərlərini itirib.\nİkinci, standartlarımız çox aşağıdır. Zənginin dərdi o deyil ki, hansısa mədəni projeyə dəstək olsun. Əlindəki sərvəti necə dəyərləndirir, dünya səyahətinə çıxır, muzeylərimi gəzir? Avropaya gedəndə ən yaxşı oteldə qalmağı xəyal edir, muzeyləri deyil, daha çox brend dükanları gəzməyi düşünür. Zənginin dərdi heç səyahət də deyil. Yoxsulun halısa bəlllidir. Adətən, insanlar tox olduqca onların mədəni səviyyəsi, düşüncə tərzi də dəyişir. Daha mədəni və kültürlü olmağa çan atırlar.\nAzərbaycandasa bunu müşahidə etmirik. Fərq ancaq zahiri yaşantıdadır, vəssalam. Eyni yobazlıq və qabalıq. Villada yaşayanla daxmada yaşayanın fərqi yalnış zahiri yaşantısındadır. Düşüncə və ya yanaşmalarında heç bir fərq yoxdur.\nDigər yandan, iqtidarları da bir kənara qoymaq olmaz. Amma gəlin etiraf edək, siyasi rejimlər də birdən-birə dönüb əjdaha və ya ilan olmur. Biz onu öz biganəliyimizdə bəsləyib böyüdürük. Əvvəl kiçik zərbələr başlayır, toplumdan reaksiya gəlməyincə, dünənin balaca ilanı bu gün səni hər an sıxıb məhv edə biləcək anakondaya çevrilir. Diktatura rejimlərini xalqların biganəliyi bəsləyir.\n– Cəmiyyəti bir yana qoyaq, heç medianın münasibəti qənaətbəxş deyil. Baxın, mən yeni əsər yazdım, bəlli oldu ki, roman siyasidir, ilk antiutopik romandır. Nə baş verdi? Bir necə sayta məlumat göndərildi, yaydılar, vəssalam… Olay bitdi. Bir saytda işləyən, ona rəhbərlik edən heç düşündümü ki, axı bir cəsarət nümunəsi var ortada, rejimin içində və indiki sərt dönəmdə belə bir əsər yaranıb, onunla bağlı bir təhlil, ədəbi tənqid hazırlansın… Ortada fakt var – rejimin qılıncının ən iti vaxtında ölkdə siyasi bir əsər çap olunub… Son Nobel mükafatçı Svetlana Aleksiyeviçin əsərləri, məgər, çoxmu böyük cəsarətə sahib idi?! O, "Nobel" aldı, boy-boy yazılar yazıldı saytlarda… Bəs görəsən, öz yazarlarımızın cəsarətli əsərlərinə niyə belə laqeyidik?! Görmək istəmirik, sonra da deyirik ki, bizdə yaxşı və ya cəsarətli əsər yoxdur.\n– Bəlkə, bu görməzdəngəlmə olayının adını dəqiq qoyaq?\n– Deyək ki, paxıllıq edirlər? inanın, bu, çox kiçik yanaşma olardı və mən bunu özümə rəva görmürəm. Daha böyük və kompleks yanaşma lazımdır. Aydındır ki, ədəbiyyat saytları məmurların vəsaiti ilə idarə olunur – bunu anladım, yaxşı bəs “Azadlıq” radiosunun "Oxu zalı" niyə etmir bunu? Niyə heç maraqlanmadı ki, məsələn, bu əsərin adı niyə “Ölkə adı: 22” dir…?\n– Yaxşı, bu ədəbi saytlar, sizcə, sizi niyə “görmür”?\n– Bu camiədə dostun yoxdursa, demək ki, səni kimsə dahi “elan” etməyəcək. Biz özümüzdə olana sahib çıxmırıq. Sahibləndiklərimiz də çox zaman bunu haqq etmir. Məsələn, hərdən düşünürəm ki, nə yaxşı Xədicə İsmayıla xarici dövlətlər sahib çıxıb?! Dünənə qədər Xədicə kim idi – tamam cəsarətli bir jurnalist, istedadlı araşdırmaçı. Bundan o tərəfi görmürdük, görmək istəmirdik, bəlkə də… Elə ki, həbs olundu, xarici mətbuat yazdı, birdən-birə biz də Xədicıni gördük. Baxıb gördük ki, sən demə, bizdə də belə bir cəsarətli qadın varmış. Bu gün neçə siyasi məhbus var, hansına ki, xarici mediada yer verilir, daxildə də daha çox onlara yer ayrılır, onlardan bəhs edilir. Digərləri yenə də unudulub, amma sabah onları da xaricdən biri qalxıb lütf edib yada salsa, deyəcəyik ki, aman Tanrım, sən demə, bizdə də cəsarətli bir siyasətçi varmış… Niyə axı bizim üçün vitrini elə xaricdə kimlərsə qurmalıdır? Bu, təkcə ədəbiyyatda, ya da siyasətdə deyil, musiqidə də belədir. Alim Qasımovu götürək. O, yeni başlayanda və muğamda öz tərzini yaradanda hamı onu, az qala, lənətləyirdi. Amma elə ki səsi xaricdən gəldi, onu görməyə başladıq. Demək, biz özümüzdə olanları görmək istəmirik. Mütləq bizə kimsə özümüzü göstərməlidir. Niyə bu dəyəri başqaları olmadan özümüzə verə bimirik? İçimizdəki hansı yaramazlıqdır buna əngəl olan?\n– Ümumiyyətlə, Azərbaycan oxucusu ciddi mövzuları oxumağa maraqlı deyil. Oxuyanlar da xarici ədəbiyyata üz tutur. Amma inanın ki, az sayda olsa da bizdə də dəyərli əsərlər yaranır. O oxunan xarici əsərlərdən heç də zəif olmayan əsərlər var. Hələ “Ölkə adı:22” ni bir kənara qoyaq. Məsələn, mən Azərbaycan oxucusundan bundan əvvəlki əsərim – “Yağış qadın” a münasibətindən sonra ümidlərimi daha çox kəsdim. Xocalı faciəsindən bəhs edən, müharibə psixologiyasını kifayət qədər açmış, sakit və qara-qışqırıqdan uzaq, bir gündə 3 zamanı birləşdirib bütünlükdə Qarabağ ağrısından söz açan əsər diqqətdən kənarda qaldı. Əsəri Türkiyədən bir dosta göndərmişdim. Uzun müddət burda yaşayıb. Oxudu və bilirsinizmi, mənə nə dedi? Niyə Azərbaycanda bu əsəri film kimi dəyələndirmirlər? Bir də mənə bir filmin linkini göndərmişdi. Müharibədə əsr düşmüş bir qadının taleyini əks etdirən “Sofinin seçimi” filmi idi. Baxdım və adama haqq verdim. Dediklərinizə gəlincə, haqlısınız, bəlkə… Amma toplumla ayaqlaşmaq istəmirəm. Ona uyğunlaşsaydım, bu gün mən heç o yazdığım siyasi köşələri belə, yazmazdım. Cəmiyyət özünü yuxuluğa vurmağı seçib, amma mənim seçimim bu deyil. Bir də onu bu halına buraxmaq nə qədər doğru olardı?\n– Bunu bildiyiniz halda, niyə oxucunun tələbatına uymursunuz, məsələn, eşq romanları yazmırsınız? Bir dəfə də daha fərqli, siyasi olmayan mövzuda sınayın özünüzü.\n– İstəsəydim, eşq romanları yazardım və bu, məndə alınardı. Amma bu, işin asanıdır. Bu gün cəmiyyət nə qədər buna göz yumub həqiqəti özündən uzaq tutmağ çalışsa da, xəstədir. O özünü eşq və ya yüngül əsərlərlə ovudub sakitləşdirə, aldada bilər. Ya da düşünə bilər ki, özünü bu yanaşma, hər şeydən kənar tutma ilə qoruya bilər, heç nəyə qarışmadan həyatını, sevgisini yaşaya bilər. Yeri gəlmişkən, “Ölkə adı: 22” əsərində də belə ümumiləşdirilmiş obraz var. Amma bu belə, xilas etməyəcək, siyasi durumu bir yana qoyaq, bu qədər iqtisadi problemlərin olduğu bir ölkədə kimsə deyə bilməz ki, öz sevgimlə samanlığı seyran edəcəyəm. Olmayacaq, o samanlar, necə deyərlər, maddi problemlərin üzündən tez bir zamanda tikana çevrilib hər şeyi məhv edəcək.\n– Razıyam, bu günlə baxsaq, Azərbaycanda sanki bütün deyilənlərə və yazılanlara rəğmən belə bir mənzərə var. O Sabirin məşhur şeirini bir az dəyişib qısa ifadə etmək olar: “Eyləməyin dəngəsər, ayılmıram, əl çəkin!”. Amma bu cəmiyyətimizn ağılsızlığı və yararasızlığı deyil. Seçimidir. Yanlış seçimi… Məsələn, bir fərdi alaq, 40 yaşında biri yanlış edə bilirmi? Edər, amma bunu bilməzlikdən edərmi? Yox… Edirsə, demək bu, onun seçimidir. Toplum da belədir. Biz fərdi bədbəxtliklər çox görürük, yanlışlar olur, həyatının bir dönəmində yıxılır, vaxtında dəyərləndirmə edib ətrafdan deyilənləri dinləmir və sonra qalxa bilmir. Toplum da belədir, yanlışlarını dəyərləndirə bilməsə, məhvə məhkumdur. Faciə yıxılmaq da deyil, zatən bu, insan təbiətindədr. Biz ayaq tutana qədər nə qədər yıxılıb -dururuq. Yıxılmasaq, qalxmağı da öyrənə bilmərik. Faciə ondadır ki, Azərbaycan xalqı yıxıldığı yerdən qalxmaq istəmir. Bu, təkcə indi yaşadıqlarımızla da bağlı deyil. Tarixin heç bir dönəmində biz buna maraqlı olmamışıq. Keçən əsrin 80-ci illərindəki xalq ayaqlanması da yarımçıq qaldı – qalxdıq, amma ayaq tutub yeriməyə imkan verilmədi. Xalq da tez pəs etdi. Ümid edək ki, oyanacağıq.


İdman (qəzet) — Vikipediya\nİdman — Azərbaycanın idman mətbuatının ən böyük tarixə malik nəşri olan qəzet.\n"İdman" qəzeti həm də Azərbaycan mətbuatının ən qocamanlarından biri sayılır. 1932-ci ildə ilk dəfə "Azərbaycan bədən tərbiyəçisi" ("Fizkulturnik Azerbaydcana") adı altında işıq üzü görmüş "İdman" qəzetinin artıq 70-dən çox yaşı var. Azərbaycan idmanının tarixi olan "İdman" qəzeti indiyədək idmançılarımızın minlərlə qələbələrini on minlərlə oxucusuna çatdırmışdır.\nQəzetin ilk baş redaktorlarından biri tanınmış yazıçı Aleksandr Kiknadze olmuşdur. İkinci dünya müharibəsi zamanı, 1941-ci ildə "İdman" qəzeti fəaliyyətini dayandırmış və qəzet əməkdaşları qələmi odlu silaha dəyişərək cəbhəyə yollanmışlar. Müharibə dövründə və ondan sonrakı illərdə qəzet redaksiyası dəfələrlə yerdəyişməyə məruz qaldığından "İdman" qəzetinin nümunə cildləri, eləcə də bir çox tarixi sənədləri itib–batmış və ya məhv olmuşdur. Çox təəssüf ki, məhz bu səbəbdən qəzetin 1932-ci ilin hansı ayında nəşrə başladığını araşdırmaq mümkün olmamışdır.\n"İdman" qəzetinin keçdiyi yol Azərbaycan idman jurnalistikasının tarixidir. Vaxtilə "İdman" qəzetilə dünya şöhrətli İnna Rıskal, Vera Lantratova, Anatoli Banişevski, Tofiq Bəhramov, Ələkbər Məmmədov, İbrahimpaşa Dadaşov və başqa tanınmış idmançılar əməkdaşlıq edib və daimi əlaqə saxlayıblar. "İdman"da sənət fəaliyyətinə başlamış jurnalistlərdən bir çoxu sonralar "Sovetski Sport", "Futbol – hokkey" və s. kimi qəzetlərdə məsul vəzifələrdə işləyiblər.\n1941-ci ilədək qəzetin rus variantına rəhbərlik etmiş Aleksandr Kiknadze sonralar Moskvada "Sovetski Sport"un futbol şöbəsinin redaktoru olub. "İdman" qəzetinin müxbiri olmuş Yuli Segeneviç də sonralar "Sovetski Sport"da həmin vəzifəni daşıyıb. Vaxtilə "Kommunist", "Azərbaycan gəncləri" və digər tanınmış qəzetlərə rəhbərlik etmiş bir çox şəxslər jurnalistikada ilk addımlarını məhz "İdman"da atıblar.\nHazırda qəzetin yetirməsi olan jurnalistlər ölkəmizin bir çox telekanallarında və dövrü mətbuatda uğurla çalışırlar.\nVaxtilə "İdman" qəzeti 120 min nüsxə ilə (90 min azərbaycanca, 30 min rusca) çap olunaraq nəinki Azərbaycanın hər yerində, həm də respublikanın hüdudlarından kənarda da yayılıb. Hazırda 1500 – 2000 nüsxə ilə çap olunur.\nHazırda qəzet həftədə bir dəfə 8 səhifə həcmində nəşr olunur.\n2000-ci ildən qəzetin baş redaktoru Respublikanın Əməkdar jurnalisti Qabil Mehdiyevdir. Son illərdə qəzetin yaradıcı heyəti tərəfindən bədən tərbiyəsi və idman mövzusunda 6 kitab nəşr etdirilib. Bundan başqa qəzetin 32 səhifəlik rəngli aylıq idman əlavəsi də işıq üzü görür.\n↑ "Azərbaycan mətbuatının inkişaf tarixi" (az.). anl.az. 8 iyul 2010. İstifadə tarixi: 2017-03-18.\nŞahverdiyev A.B. Azərbaycan mətbuatı tarixi. Bakı: Təhsil, 2006.\nMənbə — "https://az.wikipedia.org/w/index.php?title=İdman_(qəzet)&oldid=5056084"\nLast edited on 26 fevral 2020, at 05:56\nBu səhifə sonuncu dəfə 26 fevral 2020 05:56 tarixində redaktə edilib.


Prezident İlham Əliyev Gəncədə səfərdədir - YENİLƏNİB » Patriot.Az\nPrezident İlham Əliyev Gəncədə səfərdədir - YENİLƏNİB\n"Azərbaycan Respublikasının Prezidenti İlham Əliyev tədbirdə iştirak edib.\nAzərbaycan Respublikasının Prezidenti İlham Əliyev yanvarın 30-da Gəncə Memorial Kompleksinin təməlini qoyub.\n"Dövlətimizin başçısı Kompleksin yaradılacağı ərazi ilə tanış oldu. Prezident İlham Əliyevə Kompleks barədə məlumat verilib.\nVətən müharibəsi dövründə Gəncə şəhəri oktyabrın 4-ü, 5-i, 8-i, 11-i və 17-də Ermənistan silahlı qüvvələri tərəfindən müxtəlif təyinatlı “Toçka-U”, “Smerç”, “SCUD” və digər raket qurğularından endirilən zərbələrə məruz qalıb. Nəticədə 6-sı uşaq olmaqla, 26 mülki şəxs həlak olub, 31-i uşaq olmaqla, 142 dinc sakin müxtəlif dərəcəli bədən xəsarətləri alıb.\nMünaqişə bölgəsindən kilometrlərlə kənar ərazilərin qadağan olunmuş kaset bombalarla hədəfə alınması nə beynəlxalq hüquqa, o cümlədən Ermənistanın 1993-cü ildə ratifikasiya etdiyi Cenevrə konvensiyalarına və onların əlavə protokollarına, nə müharibənin əxlaq kodeksinə, nə də ümumiyyətlə heç bir mənəvi müstəviyə uyğun deyildi. Bu ifadənin dəqiq definisiyası “alçaqcasına hücum”dur. Azərbaycan isə müharibənin ilk günündən heç bir halda mülki əhaliyə atəş açmır, yalnız legitim hərbi hədəfləri zərərsizləşdirir, qisasımızı döyüş meydanında alırdı.\nErmənistanın raket hücumları nəticəsində həlak olan dinc sakinlərin xatirəsi isə bu ərazini ziyarətə gələn hər kəs tərəfindən ehtiramla anılır.\nPrezident İlham Əliyev Gəncə Memorial Kompleksinin təməlini qoyub.\n"İkimərtəbəli Gəncə İdman Sarayında böyük idman zalı, üzgüçülük hovuzu, beynəlxalq turnirlərin keçirilməsi üçün məkan, şahmat, güləş, boks və idmanın digər növləri üzrə məktəblər fəaliyyət göstərəcək.\n"Bu Mərkəz ölkə üzrə sayca iyirmi ikincidir. Vətəndaş əhatəsinə nəzər salsaq görərik ki, Gəncə şəhəri, Şəmkir, Gədəbəy, Göygöl, Goranboy, Samux, Naftalan, Kəlbəcər və Xocalı rayonlarını əhatə edən bu bölgədə qeydiyyatda olan ümumilikdə 1 milyona yaxın insan var. Lakin Mərkəz ərazi məhdudiyyəti olmadan fəaliyyət göstərəcək.\nGəncə Dövlət Dram Teatrı 1921-ci ildə Bakıda yaradılıb. 1925-ci ilədək “Tənqid-təbliğ” teatrı, 1932-ci ilədək “Bakı-işçi-kəndli” teatrı adlandırılıb. 1932-ci ilin dekabr ayında teatr bütün heyəti ilə birlikdə Gəncəyə köçürülüb və fəaliyyətini burada davam etdirib.\nCəbrayılda avtomobil servis mərkəzinin təməli qoyuldu - YENİLƏNİB\n05.10.21, gundem / iqtisadiyyat\n05.11.18, gundem / cemiyyet


“Magistr” jurnalının 3-cü sayı nəşr olunmuşdur – Dialoq.info\nTələbə Qəbulu üzrə Dövlət Komissiyası tərəfindən “Magistr” xüsusi buraxılışının 2015-ci il tarixli 3-cü sayı nəşr edilmişdir. Jurnalda ali təhsil müəssisələrinin magistraturalarının bütün ixtisaslaşmalarına qəbul proqramları təqdim olunmuşdur. Hər bir bakalavr bu jurnalı əldə etdikdən sonra ilk növbədə “Magistratura səviyyəsi üzrə ixtisaslaşma seçimi cədvəli” ilə diqqətlə tanış olmalıdır.\nBakalavrlar bu cədvəl əsasında bitirdikləri bakalavr ixtisasına uyğun olan magistratura ixtisaslaşmaları ilə tanış ola, müvafiq qəbul proqramının nömrəsini və ixtisaslaşmaların seçimi üçün tələb olunan minimal balı öyrənə bilərlər. Hər bir bakalavr qəbul imtahanının I mərhələsindəki nəticəsindən asılı olaraq onun seçmək hüququ olan ixtisaslaşmaların arasından öz istəyinə uyğun olanları seçməli və cədvəldə göstərilən müvafiq proqram əsasında imtahanın ikinci mərhələsinə hazırlaşmalıdır.\nRelated Items:Jurnal, magistr, magistratura, tələbə


July, 2018 | Sizinyol.com\nSizinYol xarici mediaya istinadən xəbər verir: Tibbi xidmət hər il Həcc mərasimində gündəmə gələn problemlərdəndir. Əksər ölkələrdən gələn karvanların tibbi personeli olur. Mədinə və Məkkədə adətən tibbi personel oteldə yerləşir. Nəzərə alanda ki, hər iki Davamını oxu\nSərhədsiz Həkimlər Təşkilatı bildirib: İsrail hərbçilərinin yeni silahları Qayıdış Haqqı yürüşündə iştirak edən fələstinlilərə toxunduqda onların sümüyünü pudraya çevirir. İRNA-nın məlumatına görə, Sərhədsiz Həkimlər Təşkilatı bazar günü bir bəyanatda bildiriblər: Qəzzə zolağında müalicə kadrları sionist Davamını oxu\nBəhreyn vətəndaşları bazar ertəsi gecə Ali-Xəlifə rejiminin həbsxanalarında dustaq olan alim və ruhanilərə dəstək istiqamətində müxtəlif bölgələrdə aksiyalar keçiriblər. “Sizinyol” Mehr İnformasiya Agentliyinə istinadla verdiyi məlumata görə, Bəhreynin Əbu Seybə, əl-Müqəşşə, əl-Şaxurə və başqa bölgələrinin Davamını oxu\n“Azərbaycan Hava Yolları” Qapalı Səhmdar Cəmiyyəti (AZAL) Ukraynaya hava uçuşlarını oktyabrın sonuna qədər dayandırıb. Bu barədə AzərTAc-a açıqlamasında AZAL-ın Ukraynadakı nümayəndəliyinin rəhbəri Yaşar Əmirov məlumat verib. Onun sözlərinə görə, Azərbaycanın ilk aşağıbüdcəli aviaşirkəti olan “Buta Davamını oxu\nŞəhərlərarası avtobus marşrutları üzrə sərnişindaşımanın yeni tarifləri açıqlanıb\nŞəhərlərarası müntəzəm avtobus marşrutları üzrə sərnişindaşımanın yeni tarifləri açıqlanıb. “APA-Economics”in məlumatına görə, Nəqliyyat, Rabitə və Yüksək Texnologiyalar Nazirliyi yanında Dövlət Avtomobil Nəqliyyatı Xidmətinin mətbuat katibi Nuridə Allahyarova bildirib ki, artıq vəsait tələb edilməməsi üçün biletlər kassadan Davamını oxu\nAzərbaycan və Ermənistan xarici işlər nazirləri yeni görüşlə bağlı razılığa gəliblər. “Qafqazinfo” xəbər verir ki, bu barədə XİN sözçüsü Hikmət Hacıyev “Ria-Novosti” saytına açıqlamasında deyib. Elmar Məmmədyarovla Zöhrab Mnatsakanyan sentyabrda Nyu-Yorkda BMT Baş Assambleyası çərçivəsində Davamını oxu


Me Yaxın From ya Connecticut To Private Jet Air Charter Flight Service Hire\nİcra korporativ xüsusi təyyarə Charter Bridgeport, Stamford, New Haven, Hartford, Waterbury, Norwalk, Danbury, Me zəng yaxın Connecticut Jet Aircraft Rental Company 855-473-9700 boş ayaq Flight nəqliyyat xidməti üçün Biznes üçün sahə məşğul, Emergency, Ev heyvanları dostluq təyyarə ilə Personal zövq? siz tez və asanlıqla növbəti təyinat almaq yaxşı təyyarə şirkət kömək edək!\nSiz Connecticut xüsusi jet nizamnamə uçuş xidmət icarə əgər vaxt son bir şey ola bilər gözləyin. orta gözləyin dəfə təxminən 4 qədər 6 dəqiqə. baqaj çek uzun xətləri aradan qaldırılması zamanı Siz uçuş başlayır, bilet, təhlükəsizlik və təyyarə internat.\nSiz və ya Connecticut sahəsi boş ayaq məşğul tapa bilərsiniz "dolu bir xüsusi jet boş qaytarılması uçuş yalnız bir yol hava sənayesində istifadə olunur.\nConnecticut şəxsi təyyarə kiralamayla haqqında daha ətraflı məlumat üçün aşağıdakı ən yaxın şəhər oldu.\nnə üçün ən yaxşı şey Connecticut top Nightlife, Mənim ətrafında Restoran və Hotels Review\nCharter təyyarə New Jersey | private jet charter Bridgeport


Ukraynada mülkiyyət ilə əlaqədar ədalət bərqərar olundu.\nDİLİ: Azərbaycan Azərbaycan (kiril əlifbası) Danimarka Fici Litva Niderland Norveç Ukrayna Vyetnam afrikaans alban alman bikol erməni eston eve fin fransız gürcü ibo ingilis ispan italyan kinyaruanda koreya kosa macar malaqasi polyak portuqal rumın rus sepedi serb serb (latın) sesuto (Lesoto) setsvana slovak sloven suahili tsonqa tumbuka türk xorvat yapon yoruba yunan zulu Çin (mandarin, sadələşdirilmiş) Çin (mandarin, ənənəvi) çex İndoneziya İsveç\n4 OKTYABR 2012-Cİ İL\n26 sentyabr 2012-ci il tarixində Ukrayna Ali Məhkəməsinin qərarı ilə ölkədəki Yehovanın Şahidlərinin filialına məxsus böyük torpaq sahəsinin qanunsuz olaraq ələ keçirilməsinin qarşısı alındı.\nQeyd edilən torpaq sahəsi 1998-ci ildə qanuni olaraq Yehovanın Şahidləri tərəfindən alınıb. Lakin 2008-ci ildə daşınmaz əmlakın əvvəlki sahibi torpaq sahəsini ikinci dəfə satışa çıxararaq onu LLC İdman İnkişaf Mərkəzinə satmışdır. Adətən Ukraynada bu cür hallar reyderlik adlanır.\nBirinci instansiya məhkəməsi torpaq sahəsinin İdman İnkişaf Mərkəzinə satışını qanuni hesab etmiş, Yehovanın Şahidlərin appelyasiya şikayətini isə rədd etmişdir.\nLakin haqq-ədalət əvvəl-axır bərpa olundu. 2011-ci ilin dekabrında ali iqtisadi məhkəmə Yehovanın Şahidlərinin xeyrinə qərar çıxarmış, 2012-ci ilin aprel ayında isə idman mərkəzinin şikayətini rədd etmişdir. Qərarla torpaq sahəsi qanuni olaraq Yehovanın Şahidlərinin mülkiyyətində olduğu bir daha təsdiq edilmişdir. Üç aydan sonra Lvov şəhərindəki iqtisadi appelyasiya məhkəməsi birinci instansiya məhkəməsinin mülkiyyətin İdman İnkişaf Mərkəzinə aid olduğu barədə qanuna zidd qərarını ləğv etmişdir.\nNəhayət İdman İnkişaf Mərkəzi qərardan Ukrayna Ali Məhkəməsinə şikayət etmişdir. 26 sentyabr tarixində məhkəmə tez bir surətdə şikayəti rədd etmiş və ədaləti bərpa etmişdir.\nƏgər bütün bu cəhdlər baş tutsaydı, Yehovanın Şahidləri inzibati binalarından və böyük torpaq sahəsindən məhrum ola bilərdilər. Bu da öz növbəsində Ukraynadakı filialın fəaliyyətinə əngəl törətmiş olardı.


Həyatı insanlıq dərsi olan dahi: ulu öndər Heydər Əliyev - AZƏRTAC – Azərbaycan Dövlət İnformasiya Agentliyi\nHəyatı insanlıq dərsi olan dahi: ulu öndər Heydər Əliyev\nBakı Şəhəri üzrə Təhsil İdarəsinin (BŞTİ) tabeliyindəki 284 və 299 nömrəli məktəblərin birgə təşkilatçılığı ilə 15 iyun - Milli Qurtuluş Gününə həsr olunan tədbir keçirilib.\nTəhsil İdarəsindən AZƏRTAC-a bildiriblər ki, konfransda BŞTİ müdirinin müavini Hüseyn Əsgərov “1993-cü ildən başlayan quruculuq və inkişaf yolu” mövzusunda məruzə ilə çıxış edib. H.Əsgərov ulu öndər Heydər Əliyevin çoxcəhətli həyat və fəaliyyətindən, Milli Qurtuluş Gününün tarixi əhəmiyyətindən danışıb.\nNəzərə çatdırılıb ki, ümummilli lider Heydər Əliyevin 1993-cü ildə xalqın təkidli tələbi ilə hakimiyyətə qayıdışı nəticəsində ölkəmizdə vətəndaş müharibəsinin qarşısı alınıb, dövlətimiz məhv olmaqdan və parçalanmaqdan xilas olub.\nH.Əsgərov ötən müddətdə Azərbaycanın nail olduğu əsaslı inkişafdan, ulu öndər Heydər Əliyevin müəyyənləşdirdiyi siyasi kursun Prezident İlham Əliyev tərəfindən uğurla davam etdirilməsindən söhbət açıb.\nŞagirdlər ümummilli lider Heydər Əliyevə və Vətənə həsr olunan şeirlər, mahnılar ifa ediblər.\nTədbirin sonunda “Heydər Əliyev dərsləri”ndə, həmçinin Ümummilli Liderin keçdiyi ömür yoluna və gördüyü işlərə dair inşa yazı müsabiqəsində fərqlənən şagirdlər mükafatlandırılıblar.\nAZERTAG.AZ :Həyatı insanlıq dərsi olan dahi: ulu öndər Heydər Əliyev\nMüstəqilliyin və dövlətçiliyin xilas günü\nAmerikalı professor və təhsil ekspertləri BŞTİ-nin kollektivi ilə görüşüblər\nMilli Qurtuluş Günü münasibətilə məktəblilər arasında keçirilən festival başa çatıb\n15 iyun xalqımızın taleyində dönüş nöqtəsinə çevrilən tarixi gündür


Bakı Slavyan Universitetində təhsil islahatları yüksək səmərəliliklə tətbiq olunur » Azərbaycan İnformasiya Agentliyi\nRektor Nurlana Əliyevanın şəxsi təcrübəsi və təşəbbüskarlığı ictimaiyyət tərəfindən yüksək qiymətləndirilir\nBakı Slavyan Universitetinin rektoru, Yeni Azərbaycan Partiyası Qadınlar Şurasının sədri, Filologiya elmləri doktoru, professor Nurlana Əliyevanın fəaliyyəti Azərbaycan ictimaiyyətinə kifayət qədər yaxından məlumdur. Həm də bu yaxınlıq sadəcə ali məktəb rektorunun və yaxud da partiya fəalının fəaliyyəti olaraq, ölkənin küləvi informasiya vasitələrində işıqlandırılan məqamların çoxluğu ilə təmin olunmur. Əslində bu yaxınlıq Nurlana xanımın çoxşaxəli fəaliyyətinin mahiyyətində mövcuddur. Onun istər elmi-pedaqoji, istərsə də ictimai-siyasi fəallığı hər zaman ilk növbədə Azərbaycan xalqının maraqlarının təminatına yönəldilmiş olub. Məhz elə bu səbəbdən də, yeni tədris metodlarının hazırlanması, eksperimentlərin keçirilməsi, əldə edilən nəticələrin uğurlu tətbiqi sahəsində Nurlana Əliyevanın şəxsi təcrübəsi və təşəbbüskarlığı ictimaiyyət tərəfindən yüksək qiymətləndirilir. Onun rəhbərlik etdiyi ali təhsil müəssisəsi isə, təhsil islahatlarının yüksək səmərəliliklə tətbiqi işində əsil baza müəssisəsi kimi digər universitetlərə də örnək ola bilər.\nMüxtəlif vaxtlarda kütləvi informasiya vasitələrinə verdiyi müsahibələrində Nurlana xanımın özünün də qeyd etdiyi kimi, Bakı Slavyan Universitetinin özünəməxsus fəaliyyəti ilk növbədə onun yaranma tarixi ilə bağlıdır. Belə ki, 1946-cı ildən fəaliyyət göstərən Azərbaycan Pedaqoji Rus Dili və Ədəbiyyatı İnstitutunun bazasında Ulu öndər Heydər Əliyevin təşəbbüsü ilə Bakı Slavyan Universiteti yaradılmışdır. Bu gün Bakı Slavyan Universitetinin Bolqarıstan, Yunanıstan, Polşa, Çexiya, Belarus, Ukrayna, Rusiya və digər ölkələrin universitetləri ilə sıx əlaqələri, o cümlədən, tələbə-müəllim mübadiləsi mövcuddur. Bu gün universitet rəhbərliyi tərəfindən daha çox slavyan dilli ölkələrin universitetləri ilə birgə beynəlxalq tədbirlərin keçirilməsinə, idarəetmə və tədrisdə elektron fəaliyyətin tətbiqi məsələlərinə xüsusi diqqət verilir. Heç şübhəsiz, həyata keçirilən bu tədbirlərin əsas məqsədi bugünkü gəncliyi kamil vətəndaşlar kimi formalaşdırmaq, onların yiyələnəcəkləri peşəyə dərindən bələd olmalarına şərait yaratmaqdır.\nDiqqətəlayiq haldır ki, bu gün Bakı Slavyan Universiteti burada tətbiq olunan ən müxtəlif yeniliklərlə də digər ali təhsil müəssisələrindən seçilir. Universitetin rəhbərliyi və professor-müəllim heyəti çalışırlar ki, tələbələrin yüksək hazırlıq səviyyəsinə müasir təlim texnologiyalarının, yeni yanaşma və innovasiyaların geniş tətbiqi hesabına nail olsunlar. Bu gün BSU-da elə bir şəffaflıq təmin olunub ki, artıq imtahanlarda qiymətləndirilmənin yeganə meyarının bilik olduğuna heç bir tələbənin şübhəsi yoxdur. Məsələn, obyektivliyi, ədalətli qiymətləndirməni təmin etmək məqsədilə imtahanlar video-kameralarla, ağıllı lövhələrlə təchiz edilmiş xüsusi auditoriyalarda keçirilir. Hətta valideynlər evdən övladlarının imtahanlarını onlayn izləyə bilirlər. İmtahanların cavabları isə, elə həmin gün universitetin saytına yerləşdirilir.\nXüsusilə vurğulamaq lazımdır ki, Nurlana xanımın rəhbərlik etdiyi bu ali təhsil müəssisəsində sadəcə gənclərimizə müəyyən ixtisaslar verməklə kifayətlənmirlər. Burada\nməzunların əmək bazarında yer tutması üçün mütəxəssis hazırlığı məsələlərinə kompleks yanaşma tətbiq olunur. Universitet rəhbərliyi bu qənaətdədir ki, təkcə tədris prosesinin müasir tələblər baxımından yüksək səviyyədə qurulması ilə iş bitmir. Bu səbəbdən də Keçən tədris ilindən Tədris şöbəsinin bazasında Təcrübə və məzunların karyera inkişafı şöbəsi fəaliyyət göstərməyə başlayıb. Bunda isə, məqsəd əmək bazarının tələblərinə uyğun mütəxəssis hazırlığı proqramlarını hazırlamaq, pedaqoji və istehsalat təcrübələrini yüksək səviyyədə təşkil etmək, baza müəssisələri, bizə maraqlı olan təşkilatlarla sıx əlaqələr formalaşdırmaqdır.\nEtiraf olunmalıdır ki, Nurlana Əliyeva ölkəmizin təhsil işçiləri sırasında ən nüfuzlu mütəxəssislərdən biri kimi tanınır. Digər tərəfdən isə, Nurlana xanım ölkənin ictimai həyatında da yaxından iştirak edir. Onun mənəvi-siyasi cəhətdən yetkin ziyalı sözü respublika müəllimlərinin, qadınlarının və YAP-ın qurultaylarında, nüfuzlu yığıncaqlarda həmkarları və ictimaiyyət arasında həmişə rəğbətlə qarşılanır. Qulluq etdiyi ideyaların və onu ruhlandıran amillərin mahiyyəti barədə ən doğru və səmimi fikirləri də elə Nurlana Əliyevanın öz ifadələrində tapmaq olar: “Bu gün Azərbaycan qadınları üçün tariximizin heç bir mərhələsində görünməmiş imkan – qurmaq, yaratmaq, idarə etmək, özünü sübuta yetirmək imkanı yaranıb. Ölkə iqtisadiyyatında, səhiyyəsində, təhsilində çalışanların üstün mövqeyinə cəmiyyət çoxdan alışıb. Azərbaycan qadını dövlət başçısının dövlətçilik, sabitlik, sülh, birlik siyasətinin müqəddəs və xoşbəxt gələcəyinə inanır”.\nBayıl yenə sürüşdü – evlərə ziyan dəydi\nRamil Usubov generalın qardaşını RƏİS TƏYİN ETDİ\n“Lap tutaq ki, nazir at alıb...” - Nazirlikdən AÇIQLAMA\nTramp: "Obama telefon danışıqlarımı dinləyirmiş"\nToylarında oxuyacaq müğənnilərin adları bəlli oldu\nErmənilər danışıqlara əhəmiyyət vermir: Cəbhədə şəhid verdik